הוועדה לקידום מעמד האישה ולשוויון מגדרי, כנסת 20, פרוטוקול מספר 128, 2016-12-12 11:00

עאידה תומא סלימאן: בוקר טוב לכולם, בוקר טוב, כבוד השרה, חברת הכנסת גילה גמליאל, השרה לשוויון חברתי.

עאידה תומא סלימאן: אני פותחת את הישיבה של הוועדה לקידום מעמד האישה ולשווין מגדרי ואנחנו היום נעסוק בהצגת הניתוח המגדרי של תקציב משרד השוויון החברתי.

עאידה תומא סלימאן: ואני רוצה לפתוח קודם כל בדברי ברכה.

עאידה תומא סלימאן: גם על זה שהשרה הגיעה כדי להציג.

עאידה תומא סלימאן: אני יודעת שזאת לא פעם ראשונה ואני שמחה שתמיד את מוצאת את הזמן כדי להגיע ולשלב עשייה ושיתוף פעולה עם הוועדה, אבל היום במיוחד והשבוע הזה במיוחד אני רוצה לברך אותך שוב על העמידה האיתנה שלך על ערכי השוויון בין כלל אזרחי מדינת ישראל.

עאידה תומא סלימאן: אני יודעת שלפעמים לעמוד על ערכים שאנחנו מאמינים ואנחנו חוטפים על זה ביקורת ולפעמים יש התבטאויות שהן לא הכי נעימות לאוזן לאחר שאנחנו מבטאות את הדעה שלנו, אבל תמיד בכל צומת שבה הושמעו, במיוחד אמירות פוגעות באוכלוסייה הערבית וכשרה לשוויון חברתי הוכחת את המחוייבות שלך, הגבת בזמן ובעמדה הנכונה ואני מאוד מעריכה את זה.

עאידה תומא סלימאן: אני יודעת שבימים קשים כאלה זה לא מה בכך ואני באמת מודה לך על זה בשמי ובשם האוכלוסייה הערבית.

<קריאה: גם חברי ועדה אחרים.

עאידה תומא סלימאן: גם חברי ועדה אחרים מצטרפים לברכות, יופי, מצויין.

עאידה תומא סלימאן: אני חושבת שזה עניין מאוד חשוב, זו מחויבות - - -

זאב בנימין בגין: התכוונתי לומר חברי ועדה שאינם ערבים כי את דיברת בשם ערבים, אני בשם חברי ועדה שאינם ערבים.

עאידה תומא סלימאן: שאינם ערבים זה ביטוי מעניין.

זאב בנימין בגין: מן הסקטור היהודי הכוונה.

עאידה תומא סלימאן: זה קרה כמה פעמים ואני רואה בזה עקביות ומעבר לעקביות ערכים שאת מבטאת אותם ואת נאמנה להם ואני מודה לך על כך.

עאידה תומא סלימאן: הלוואי ויתרבו כמוך ברגעים קשים.

עאידה תומא סלימאן: בתקופה האחרונה הולכים ומתרבים רגעים כאלה ולמי שלא הבין זה בעניין התבטאויות שהיו בנושא הרצון הכמוס כנראה שהאוכלוסייה הערבית לא תגיע לקלפיות ולא תצביע שזה המשך לכיוונים אחרים שהיו ונשמעו ביום הבחירות וממשיכים להדהד והשרה עמדה והתבטאה בנושא הזה והדפה התבטאויות מסוג זה.

עאידה תומא סלימאן: אני רק רוצה להוסיף שזה הדיון השני, אנחנו רצינו לפתוח את הדיונים של סקירת התקציב המגדרי דווקא עם המשרד לשוויון חברתי כי אני יודעת שהסקירה איתכם היא לא רק סקירה של תקציב משרד השוויון חברתי, אלא גם כן סקירה של העשייה הממושכת שלקחתם על עצמכם, ואת במיוחד, כבוד השרה, בנושא של תקצוב מגדרי ויישומו, ניתוח עם שאר המשרדים ואני בטוחה שתתייחסי לזה.

עאידה תומא סלימאן: רצינו שאת תהיי הראשונה, שתכבדי אותנו בנוכחותך מבין המשרדים, אבל לצערנו הלו"ז העמוס שלך לא אפשר אז התחלנו עם משרד התחבורה ואנחנו נמשיך עם שאר המשרדים.

עאידה תומא סלימאן: חשוב לי היום הניתוח המגדרי, בדרך כלל של כלל תקציבי המשרד, אבל של תקציב משרד שוויון חברתי במיוחד, כי זה המשרד האמון, בוא נגיד, על קבוצות רבות בתוך החברה הישראלית שהן קבוצות מוחלשות.

עאידה תומא סלימאן: קבוצות שהרבה פעמים מודרות ומחייבות השקעה ובמיוחד הנשים שהיא לא קבוצה, אלא היא הרוב בין אזרחי מדינת ישראל.

עאידה תומא סלימאן: לכן, אני רואה את החשיבות, אני לא ארצה להאריך אנחנו ממילא מתחילים באיחור, אני רוצה לנצל את הזמן, לתת לשרה קודם כל להתחיל ואני לא יודעת אם את תעשי את כל הסקירה או הצוות המקצועי.

עאידה תומא סלימאן: בבקשה.

גילה גמליאל: ראשית, תודה רבה ותמיד אני שמחה לבוא לכאן.

גילה גמליאל: אני חושבת שיש שיתוף פעולה יוצא דופן שיכול להוות באמת מודל על מנת להראות ולהמחיש את היופי שכשמשתפים פעולה יש תוצרים והתוצרים הם תוצרים טובים לכולם ולכולן.

גילה גמליאל: אז אני ארצה, ברשות היושבת ראש, ראשית להודות לך.

גילה גמליאל: אני חושבת שעצם זה שאת לוקחת על עצמך עכשיו, משרד, משרד שיגיע לכאן ויציג לך באופן ישיר את כל הנתונים לגבי התקצוב המגדרי במשרדם זה בהחלט מסייע על מנת לממש את אותה תכנית.

גילה גמליאל: כלומר, בלי השיתוף פעולה זה לא היה יוצא לדרך ובאמת אני רוצה לברך על כך.

גילה גמליאל: אני ברשותכן, רוצה לומר כמה דברים וגם איך בעיני צריך להתקדם מכאן הלאה לפני שאני אגע בנושא של המשרד שלי באופן ישיר.

גילה גמליאל: מה שעשינו עד היום זה בעצם אנחנו מימשנו את אותה החלטת ממשלה שקידמה בזמנו, יושבת ראש הוועדה לשעבר, עליזה לביא, ובה אנחנו הוצאנו לפועל את אותה החלטה מהלכה למעשה.

גילה גמליאל: היתה לי באמת הזכות לקדם את זה ביחד גם עם עליזה וגם עם עאידה, עם מנכ"ל משרדי שעומד בראש הוועדה שאמורה להוציא את הדברים אל הפועל ובאמת התוצאות הן תוצאות טובות.

גילה גמליאל: דאגנו שבתקציב הנוכחי יציגו כבר מהשנה של 2017 100% ולא -70% ואחר כך מעל ה-100% כבר מ-2017 מיושם על ידי המשרדים השונים.

גילה גמליאל: ואת היום, עאידה, דואגת להביא לכאן את כל המשרדים וכל משרד יצטרך להציג את התקצוב המגדרי אצלם לפי פרמטרים שנגענו בהם מבחינת הדרישה שלנו לשים את הדגשים בראייה שכל המשרדים יתמקדו בשלושה מוטיבים מרכזיים בכל הנושא של הניתוח עצמו.

גילה גמליאל: אני רואה מהנגזרות והמסקנות שאני גוזרת בהתנהלות הכללית של התקצוב המגדרי זה שני שינויים מרכזיים שאני ארצה לקדם לקראת התקציב 2019-2020, אחד מהם זה שהתקציב המגדרי יבחן לא למפרע, אלא לעתיד לבוא.

גילה גמליאל: כלומר, לכשיבואו לבנות את תקציב 2019-2020, באותה נשימה הם גם יבנו את התקציב המגדרי כפי שהם תופסים אותו לעתיד לבוא.

גילה גמליאל: כלומר, יהיה תקציב ותקציב מגדרי לשנים הבאות, לא רטרואקטיבית כפי שאנחנו נציג לכם עכשיו מה נעשה, אלא מה ייעשה.

גילה גמליאל: במקביל לתקציב אני חושבת שזה ייצור את השינוי המהפכני.

גילה גמליאל: לבוא ולבנות את תקציב המדינה מלכתחילה בראייה מגדרית.

גילה גמליאל: זה שינוי דרמטי.

גילה גמליאל: נכון להיום כשבאים לבנות את התקציב מסתכלים מה היה לפי הניתוח המגדרי ומנסים לבצע שינויים כמו שאני אראה לכם שכן התבצעו אצלנו במשרד.

גילה גמליאל: אבל זה לא מספיק.

גילה גמליאל: מלכתחילה צריך ליישם את הניתוח המגדרי על התקציב הייעודי העתידי כדי לראות כבר איך אנחנו רואים את התקציב העתידני בניתוח המגדרי.

גילה גמליאל: זה יהיה שינוי מהפכני ולשם אני מובילה את ההתקדמות.

גילה גמליאל: אז היה לנו בהתחלה אחוז נמוך, הגענו ל-100% דיווח של ניתוחים תקציביים, עכשיו אנחנו כבר מתקדמות לשלב הבא של הניתוח העתידני בתקציבי המדינה בניתוח מגדרי של התקציבים לעתיד לבוא.

גילה גמליאל: אני חושבת שזו תהיה המהפכה האמיתית שאליה אנחנו כולנו מייחלות.

גילה גמליאל: אם ניסינו לחשוב בפרקטיקה איך מבצעים את השינויים אז לטעמי זה מה שיוביל בסופו של יום אל הדברים.

גילה גמליאל: דבר שני שאנחנו נרצה לקדם זה כן ירידה לרזולוציות כמו שאנחנו עשינו כאן

גילה גמליאל: בניתוח של המשרד שלנו.

גילה גמליאל: זה נותן את הראייה היותר מדויקת לאן הכסף עובר כדי לתרגם את המשאבים באופן יותר יסודי.

גילה גמליאל: אז אנחנו נצטרך בסדנאות שאנחנו מעבירים לתקציבאים לשבת משרד משרד, יש דברים שהם יהיו כלליים לכלל המשרדים, אבל יהיה צורך לתת את הסיוע פר משרד לפי ההתנהלות שלו על מנת לתרגם גם שם את החלוקה המשאבית בקטגוריות נוספות, ייעודיות לכל משרד.

גילה גמליאל: זה בסופו של יום יוביל את השינויים המשמעותיים והדרמתיים שאנחנו רוצים לקדם ולהוביל את הראייה של הקצאת המשאבים בצורה שוויונית.

גילה גמליאל: זה השינוי שאנחנו - - -

זאב בנימין בגין: קבעתם מתודולוגיה אחידה למשרדים?

גילה גמליאל: כן.

גילה גמליאל: נכון להיום קבענו מתודולוגיה אחידה שנותנת פריסה לכלל המשרדים.

גילה גמליאל: אני כשבחנתי את הנושא הגעתי למסקנה שזה דבר נכון לעשות, אבל הוא יוצר לי חסכים אינפורמטיביים לגבי החלוקה משאבית פר משרד.

גילה גמליאל: כלומר, צריך לעשות מתודלוגיה אחידה מהצד האחד שתגע בכל הנקודות, אבל לתת את הדחיפה הנוספת פר משרד לפי האופי הייעודי והייחודי של כל משרד, זה עדיין חסר לי.

גילה גמליאל: הנישה הזאת הייתה לי חסרה.

גילה גמליאל: אני אתרגם את זה לדוגמא במשרד הבריאות, לי היה מאוד חסר לראות את הירידה לרזולוציות של סל תרופות - כמה חלוקה בסל התרופות, הנושא של מרכזים לבריאות האישה - כמה מרכזים לעומת מה שקיים, לעומת מה שצריך, זה ניתוח שהוא ייצור את השינויים ברזולוציות המתבקשות בתוך המשרדים.

גילה גמליאל: היה לי מאוד חסר.

גילה גמליאל: כלומר, אם אני רוצה עכשיו לבצע את השינויים אז זה נכון שאנחנו רואים בנושא השכר, בנושא תמיכות, בנושאים הגדולים, במאקרו, בהחלט ביצענו את הניתוח המגדרי בצורה טובה, אבל לטעמי, כדי שזה יתן עוד את הדחיפה המתבקשת צריך כל משרד לתת לו גם את הייעודיות בניתוח המגדרי שלו ואז אנחנו נבצע באמת את השינוי בצורה היותר שלמה.

גילה גמליאל: יותר שלמה, יותר מתבקשת, יותר נכונה מבחינת כלל המשרדים.

גילה גמליאל: אז זהו, קרינה, אני רוצה להודות גם לך, קרינה היא התקציבאית אצלנו במשרד, על העבודה היפה מאוד שעשית בניתוח התקציבי של המשרד שלנו.

גילה גמליאל: אז בואו נתחיל, אני חושבת שאפשר - - -

עאידה תומא סלימאן: רק הערה לפני שנתחיל.

עאידה תומא סלימאן: את האמת בדיוק אני ישבתי וחייכתי כאשר אמרת את השינוי המהותי הראשון.

עאידה תומא סלימאן: כי בדיוק לפני שהתכנסנו ישבנו עם נציגי המשרד ואני העליתי את החשיבות של דווקא לנתח את 2017-2018, מה מתוכנן בהן לשנות, ורציתי להעלות את זה ברגע שמתחילים ואת הקדמת תרופה ל - - - לא רציתי להנחית מכה, אבל - - - כלומר נתת את התשובה.

עאידה תומא סלימאן: אני מאוד מקווה שבאמת נתחיל לפעול לכיוון של התקציב המוכן כי המטרה מהניתוח המגדרי הייתה שניצור לעצמנו כלי שיכול להשפיע על התקציבים - - -

גילה גמליאל: עכשיו לימדנו אותם איך עושים את זה ועכשיו נתרגם את זה לשלב הבא של המימוש.

עאידה תומא סלימאן: ונצטרך באמת לראות איך נצעד עוד צעד באיך לבנות תקציבים רגישי מגדר ולא רק לנתח אותם בדיעבד.

גילה גמליאל: מה שהמשרד שלי יעשה, המשרד שלי כבר יעבוד על 2017-2018, המשרדים האחרים אנחנו ננסה לראות אם זה יהיה יישומי לדרוש את 2018, לא 2017, ואם נצליח זה יהיה טוב, אבל מפאת העובדה שהתקציבים מאושרים דו שנתי זה עלול ליצור קצת בעייתיות, אבל אנחנו נבחן את זה.

גילה גמליאל: נבקש מהם לראות איך הם כביכול בונים את הניתוח התקציבי של 2017-2018 בראייה כאילו הם היו צריכים להגיש את זה רטרואקטיבי.

גילה גמליאל: זה עדיין לא יהיה ממש כמו שאני רוצה שיהיה ב-2019-2020 שכשה

גילה גמליאל: תקציבאי בא לקבוע לאן הכסף הולך אומר, רגע זה יוצר לי קצת בעיות בפן המגדרי, אני צריך לעשות פה חלוקה צודקת שזה בעצם היעד.

גילה גמליאל: אם אני מסתכלת על היעד המרכזי שיוביל את השינוי זה יגיע כבר לתקציב 2019-2020 ולשם אנחנו מכוונות.

גילה גמליאל: זה בעיני הבשורות שמבחינתי אנחנו נצא מכאן שזה באמת מפעם לפעם עושים את השינויים ביחד ומתקדמים שלב אחרי שלב.

גילה גמליאל: אני אתחיל את הניתוח התקציבי של המשרד, אולי אבי אתה רוצה אתה, נתן לך גם קצת לדבר.

<אבי כהן: הניתוח שמוצג פה היום זה ניתוח תקציב 2016, על כל התקציב של 2016, שממנו אנחנו ננסה לראות איזה שינויים אפשר לבצע לקראת 17 ו-18 כשרואים את העיוותים כמו שהשרה אמרה וכמו שציינת.

<אבי כהן: אז תקציב המשרד היה בערך כחצי מיליארד שקלים ב-2016, חלקו במזומן, חלקו בתקציב הרשאה, זה משהו כללי.

<אבי כהן: אנחנו רואים שבגדול, אם לוקחים את כל דו"חות המשרד, כל התכונות של אזרחים ותיקים, נשים, רשות לפיתוח כלכלי של המגזר למיעוטים וכדומה, כמאה אלף נשים משתתפות בכל כלל הפרויקטים וכ-65 אלף גברים משתתפים בכלל הפרויקטים.

<אבי כהן: אלה רישומים מדוייקים שמגיעים מתוך המערכות מידע שקיימות אצלנו.

<אבי כהן: בתקציב כ-122 מיליון ₪ לפרויקטים בלבד מוקצים, עוברים לנשים בכל מיני פעולות וכ-40 מיליון ₪, 37 מיליון ₪ לגברים.

<אבי כהן: באחוזים תראו את זה בשקף הבא.

<אבי כהן: באחוזים בשקף הבא כ-60% מכלל המשתתפות בפרויקטים הן נשים וכ-75% מהתקציב עובר לטובת פעולות אלה.

<אבי כהן: עכשיו אנחנו נרד טיפה רזולוציה ואנחנו בעצם ניקח דוגמאות לפרויקטים נבחרים שהמשרד מפעיל בכלל התחומים ונציג בעצם את הניתוח כמה נשים וכמה גברים בכל פרויקט.

<אבי כהן: אז אנחנו רואים פה על השקף קשר רב דורי.

<אבי כהן: קשר רב דורי זה תכנית בתוך בתי הספר שאנחנו מפעילים שבעצם סבא, סבתא, לפי השקף פה זה בעיקר סבתות - - -

עאידה תומא סלימאן: טוב, תוחלת החיים של הנשים היא יותר גבוהה.

<אבי כהן: זאת סיבה אחת, יש עוד כמה סיבות אבל - - -

זאב בנימין בגין: מעל גיל 80 או בערך יש 700 גברים על 1000 נשים אז זה בדיוק ה-70% שאתה מדבר עליו.

<אבי כהן: כן אבל זה השקף של כל ה- - -

עאידה תומא סלימאן: למה היה חשוב לך לדעת את הסטטיסטיקה הזו, חבר הכנסת, בני בגין?

זאב בנימין בגין: יש לי עניין אישי בגיל הזה.

<אבי כהן: אז כמו שאנחנו רואים בעיקר יש פה את החלוקה.

<אבי כהן: אפשר לראות את זה בצורה ברורה - - -

גילה גמליאל: אפשר לראות את זה באמת ש-7150 נשים לעומת 3850 זה בקשר הרב דורי.

גילה גמליאל: באלינה יש מיזם מקסים של בני ובנות שירות לאומי מקרב בני המגזר הערבי למען אוכלוסיות האזרחים הוותיקים לפתור את סוגית הבדידות.

גילה גמליאל: גם שם, בעיקר נשים, 487 נשים לעומת 158 גברים שזה בהחלט מבורך.

עאידה תומא סלימאן: הניתוח הזה של מקבלי השירות, של המבוגרים נכון?

גילה גמליאל: כן כן.

עאידה תומא סלימאן: וזה לא - - -

<אבי כהן: לא זה לא מקבלי השירות, זה בנות השירות.

גילה גמליאל: לא כאן זה בעצם בנות השירות.

גילה גמליאל: בנות שירות לאומי לעומת בני שירות לאומי.

<אבי כהן: בקשר הרב דורי זה אין פה נותן שירות ומקבל שירות זה בעצם סביב התלמידים נספרו פה בתוך הגבר ואישה.

<אבי כהן: ב"והדרת", את רוצה להמשיך גילה?

גילה גמליאל: לא בסדר, פשוט יש פרויקטים יפים של המשרד שכדאי שתכירו אותם על הדרך.

גילה גמליאל: אז ככה הייתי רוצה להכיר את כל הפעילויות של המשרדים אז עשינו בכוונה פירוט ממש פרטני של כלל המיזמים ואז אפשר לראות את זה בצורה מובהקת.

גילה גמליאל: אם ממשיכים עם פרויקט "והדרת" שכאן בפריסה ארצית השירות של בני ובנות השירות הלאומי למען אזרחים ותיקים אז אנחנו רואים שכאן יותר גברים והסיבה היא שיש השתתפות של חרדים גדולה בתוך הסיפור שזה משנה את התמונה.

<אבי כהן: אבל זה לדוגמא יעד שהשרה הגדירה בפעם הקודמת שישבנו על הדבר הזה, לפני כמה שעות האמת, זה יהיה שינוי ב-2017-2018, את שואלת מה הכלי המרכזי של הדבר הזה.

גילה גמליאל: כן.

גילה גמליאל: בעקבות העובדה שיש פער דרמטי, אז א' להבין ממה הוא נובע, זה לא פתאום בן יום.

גילה גמליאל: כשרואים את הפער של המשתתפים החרדים, שזה בסדר, אפשר לגרוע אותו ואת השאר ליצור את השוויון בתוך ההיבט הזה.

גילה גמליאל: זה נניח משהו שקצת חסר ב- - - אבל אז כשרואים זה נצבע, פתאום את רואה רגע, מה קרה בפרויקט הספיצפי הזה הוא פתאום לא משקף את המדיניות הכללית של המשרד, מאיזה סיבות יש פה חריגה, אפשר ללמוד ממנה כדי - - - להמשך.

גילה גמליאל: כיתות ותיקים, אנחנו רואים שגם כאן

גילה גמליאל: כשאנחנו מדברים על לימוד והעשרה לאזרחים ותיקים תוך חיזוק הקשר הבין דורי בין תלמידי בתי הספר לבין האזרחים הוותיקים אז גם כאן נשים בעיקר מובילות: 473 לעומת 178 גברים.

גילה גמליאל: עברנו שקף לנושא הקתדראות שם מגיעות ללמוד יותר נשים באופן דרמטי: 36,400 לעומת 19,600 גברים שזה באים לרכוש השכלה גבוהה גם בשעות הפנאי שלהם.

גילה גמליאל: אמנם לא מקבלים תעודה פורמלית, אבל זה נותן להם בהחלט את היכולת פשוט להעשיר את הידע.

גילה גמליאל: אותו דבר לגבי פרויקט תהילה, גם שם יש הבדל דרמטי, שנשים יותר נהנות מהשירותים של המשרד.

גילה גמליאל: להשלמת השכלת מבוגרים - - -

<אבי כהן: פה יש טעות בצבעים יש יותר נשים.

גילה גמליאל: לא לא לא, זה יותר נשים.

<קריאה: כתוב רק לומדים בלי לומדות.

גילה גמליאל: איפה כתוב לומדים?

<קריאה: מזכות את הלומדים - - -

<אבי כהן: בתהילה לא כתוב לומדים.

גילה גמליאל: בסדר, הצבע פה - - - בסדר, הבנתי את העניין.

גילה גמליאל: הבעיה היא שבשקפים אי אפשר לכתוב לומדות/לומדים כמו שאנחנו אומרות את זה, רוב הזמן מפאת העובדה שאין מקום.

גילה גמליאל: להבא תעשה כל אחד בשקף ואז יהיו לי 200 שקפים.

גילה גמליאל: פרויקט ארצי להשלמת השכלה יסודית, כאן אתן רואות שיש רק הצבע, הם התבלבלו, היה צריך להפוך את זה.

גילה גמליאל: יש 3705 נשים לעומת 195 גברים.

גילה גמליאל: אז עכשיו אפשר להסתכל על זה בשני אופנים.

גילה גמליאל: אפשר לומר מהצד האחד וואו, יותר נשים משתמשות בעניין הזה, ואפשר לראות את זה מהצד האחר, וואו, יותר נשים זקוקות לזה.

גילה גמליאל: זה משהו שנותן ראייה דו צדדית להתייחסות לעצם הנושא, אבל זה אפשרי לבחון אותו.

גילה גמליאל: פרויקט כאן גרים שזה פרויקט מקסים, אני באופן אישי כסטודנטית באוניברסיטת באר שבע נעזרתי באזרחית ותיקה שגרתי אצלה בשכונה ד' שם.

גילה גמליאל: בשנה הראשונה, הייתם מאמינים, לא הייתה תחבורה ציבורית מבאר שבע לגדרה בשעות שהלימודים מסתיימים, פתאום הבנתי שאני צריכה גם לגור שם אז זה באמת היה מענה.

גילה גמליאל: כשהגעתי למשרד היה תחילת המיזם והוא לא כזה צלח ורצו לבטל אותו ואנחנו ממש הרמנו את הכפפה וקידמנו את המיזם, תראו היום, זה ממש, אני מתרגשת לראות את המספרים של הסטודנטים והסטודנטיות שגרים היום אצל אזרחים ואזרחיות ותיקים וותיקות ומקבלים מהם מלגה, אני לא קיבלתי מלגה, של 8000 ₪ שגם מסייעת להם בלימודים ואתם רואים: 737 נשים לעומת 633 גברים שנהנים מהמיזם.

גילה גמליאל: אני חושבת שזה בהחלט מבורך ויפה.

גילה גמליאל: מוקד, יש לנו מוקד 8840* נותן מענה לאזרחים ותיקים כל יום עד שמונה בערב, לגבי הזכויות, הטבות, כל השירותים.

גילה גמליאל: וכמו שאתם רואים כאן, במקרה הזה, זו באמת נקודה מעניינת, יותר גברים מתקשרים לבקש עזרה.

גילה גמליאל: שאלה מעניינת למה.

גילה גמליאל: עוד לא ניתחנו את התשובה, אבל מתוך הפניות שמגיעות למוקד, 29,164 הם גברים, הם מתקשרים לדעת מה הזכויות שלהם, מה ההטבות שמגיעות להם לעומת 17,387 נשים בלבד.

גילה גמליאל: יחסית.

גילה גמליאל: זו שאלה מעניינת לדעת מדוע יותר גברים מתקשרים מנשים לקבל את ה- - -

דב חנין: יש לכם איזשהם השערות?

גילה גמליאל: זו שאלה מעניינת, זה מה שאני אומרת, זה נתון שתהינו לגביו, אבל לא חשבנו בדיוק מדוע, אבל זה חלק אולי מדברים שאנחנו צריכים לתקן בדבר הדרישה שלנו לקבל את הזכויות.

גילה גמליאל: זה בא לידי ביטוי, אנחנו רואים, בנושא של סגירת חוזה עבודה וזה בא לידי ביטוי בהרבה דברים ובין יתר הדברים זה גם בדרישה לדעת מה ההטבות והזכויות ולנצל אותן עד תום.

זאב בנימין בגין: יכול להיות שהגברים עושים את השירות הזה גם עבור בנות זוגם.

זאב בנימין בגין: הם מבררים כי בבתים מסוימים הם מופקדים על הסידורים היום יומיים.

עאידה תומא סלימאן: זה חלק מהגישה התרבותית שבה נשים לא כל כך מועצמות לדרוש את זכויותיהן ולחפש ולבדוק וכולי.

עאידה תומא סלימאן: דבר שני, זה מה שהזכרת חבר הכנסת - - -

זאב בנימין בגין: אם יש להן פראייר שיעשה את זה בשבילן למה הן צריכות לעשות את זה בעצמן.

עאידה תומא סלימאן: הפראייר הזה גם כן בדרך כלל שולט בחשבון הבנק.

זאב בנימין בגין: זה הסבר חלקי לתהייה הזה.

זאב בנימין בגין: השאלה היא האם הן מקופחות כנשים, האם קבוצת הנשים מקופחת בגלל המספרים האלה, אני אומר שיתכן שלא.

זאב בנימין בגין: מישהו מברר עבור בני המשפחה.

גילה גמליאל: יכול להיות.

גילה גמליאל: לא פוסלים את זה.

גילה גמליאל: אבל זה נתון שהוא באמת הדליק קצת נורה אדומה לשאול שאלה.

גילה גמליאל: עוד נעבד את זה בהמשך, אבל בעיקרון זה באמת, אותי באופן אישי, מאוד הפתיע לראות את התמונה הזאת.

גילה גמליאל: יחידות סגולה זאת יחידות של מתנדבים ומתנדבות בבתי החולים שהם נותנים מידע על החולים ולבני המשפחות שלהם למצות את הזכויות, ההטבות של ניצולי שואה, של בני משפחה, בעיקר בבתי חולים ששם לצערנו האחוזי נכות פתאום משתנים, המצב הבריאותי משתנה, מה שמגיע מביטוח לאומי יש לזה נגזרות.

גילה גמליאל: וכאן אנחנו רואים שבמקרה הספציפי הזה נשים הן יותר דומיננטיות מבחינת המתנדבות.

גילה גמליאל: יש לנו 152 מתנדבות לעומת 70 מתנדבים.

גילה גמליאל: זה פרויקט מאוד יפה, הוא מאוד מרגש, מאוד עוזר, חייבת לציין.

גילה גמליאל: סטודנטים למען הוותיקים, כל השינוי של היחס לאזרחים ותיקים על ידי סטודנטים בקשר בין דורי.

גילה גמליאל: בכלל המשרד שינה את כל הצביון שלו להרבה פעילויות בין דוריות בין הצעירים לאזרחים הוותיקים.

גילה גמליאל: הרבה מאוד יצירות של קשרים שמסייעים מאוד לפתרון בעיית הבדידות שזה בעצם מרכז הפעילות של המשרד שלנו - - -

עאידה תומא סלימאן: גם פה יש מלגות למשתתפים מהסטודנטים והסטודנטיות?

גילה גמליאל: כן, כן, בהחלט.

גילה גמליאל: ואז אנחנו רואים גם כאן יותר נשים באופן דרמטי.

גילה גמליאל: הוותיקות נהנות מהשירות: אנחנו רואים שיש 5643 אזרחיות ותיקות שנהנות מהשירות לעומת 957.

גילה גמליאל: לגבי הסטודנטים אז יש גם יותר סטודנטיות שהן בעצם נמצאות בפרויקט הזה:

גילה גמליאל: 327 לעומת 123 סטודנטים שלוקחים בזה חלק.

גילה גמליאל: עכשיו יש פעילויות בכלל, יש ספורט עממי, אנחנו רואים שהגברים יותר נהנים מהספורט העממי.

גילה גמליאל: אנחנו צריכים לבדוק אם זה בגלל מה שאנחנו מציעים או בגלל פחות מעורבות.

גילה גמליאל: זו גם שאלה שתבדק אצלנו.

גילה גמליאל: אנחנו יותר רוצים להתמקד עכשיו בלפתוח תחומים כמו הליכה, קבוצות הליכה, התעמלות בונה עצם.

גילה גמליאל: חשבנו על זה שאם יש יותר גברים כנראה אנחנו צריכים לחדד יותר פעילויות ספורטיביות שיהיו יותר ייעודיות לנשים ואז אנחנו נראה את השקף הזה מקבל יותר שוויוניות בנושא.

גילה גמליאל: בליגת פטאנק אנחנו רואים שגם הגברים יותר משתתפים, אבל יש השתתפות של נשים, 247 נשים לעומת 483, אבל עדיין יש השתתפות בליגה.

גילה גמליאל: הזכרתי אותך, עליזה, בתחילת דבריי - - -

זאב בנימין בגין: ההבדל הזה גם ניכר בהתעמלות בונה עצם?

גילה גמליאל: בהווה אנחנו כרגע רוצים לפתח את הענפים האלה חשבנו - - -

זאב בנימין בגין: אז זה עדיין - - - אוקיי.

גילה גמליאל: אנחנו עכשיו מפתחים את הענפים של כל התחומים הללו כדי לתת באמת יותר מגוון של התחומים בספורט כדי להציע - - -

<קריאה: למה כדורשת לא נכנס פה?

גילה גמליאל: כן, אבל לא, זה התחום שלנו, זה התחום שלי, אני לא מדברת על משרד הספורט כרגע.

גילה גמליאל: זה תחומים לאזרחים ותיקים מטעם המשרד לשוויון חברתי.

גילה גמליאל: אנחנו מתכוונים לסייע בנושא הספורט לנשים גם כן זה יתן כבר ביטוי לתקציבים הבאים.

גילה גמליאל: אבל כאן אמרנו, בתחום של האזרחים הוותיקים, הנשים האזרחיות הוותיקות פחות משתמשות בשירות הספורט שהמשרד עצמו מציע ועל כן אנחנו נפתח בעבורן תחומים נוספים - - -

<קריאה: יש קבוצות כדורשת גם לגימלאיות, יש קבוצות שהם התחילו לפתח, אולי הם יתנו תקציבים אז הם ימצאו את עצמם גם שם כי זה הולך ו - - -

גילה גמליאל: זה מה שאנחנו - - - גם מבורך, כל רעיון יתקבל בברכה בגלל זה אנחנו מציפים כאן ברזולוציות כאלה של פר פרויקט כי אנחנו באמת כדי לתת לזה מענה, אני חושבת שמכאן מתחיל השינוי, כשרואים את כל הדברים מול העיניים וצריך לבצע את השינויים האלה - - -

עליזה לביא: זה לא מודעות לנשים, אולי הנשים האלה לא יודעות?

גילה גמליאל: יכול להיות, אבל המידע הוא רץ לכולם אז אם הגברים יודעים אז אין סיבה שהנשים לא תדענה במקומות - - -

<קריאה: אבל הגברים נמצאים שם מגיל צעיר ואז הם באים לזה, זה כאילו מובן מאליו - - -

גילה גמליאל: אבל את רואה, תראי את הליגת פטאנק לדוגמא, שזה מעניין לראות את ההשתלבות של נשים בתוך הליגה ולראות איך אפשר גם להעצים את זה כי זה מאוד יפה.

גילה גמליאל: בפעילות בתחום הפיתוח הכלכלי של המיעוטים שזאת יחידה בתוך המשרד לשוויון חברתי יש דגש על נושא העצמת נשים באופן גורף ועל כן במיזמים, לא עשיתי את הטבלאות כי יש 100% השתתפות של רק נשים אז לא היה מה להראות את ההשוואה מול גברים כי זה בעצם פרויקטים ייעודיים להעצמת נשים.

גילה גמליאל: אם זה השכלת יסוד לבנות, אם זה חינוך טכנולוגי ומדעי, אם זה הרחבת תכנית אשת חיל, אם זה העמקת סבסוד מעונות היום וקרן הלוואות לעסקים זעירים לנשים, זה פשוט פרויקטים שהם מתכווננים 100% עבור נשים ובגלל זה אנחנו לא הרגשנו צורך להראות אותם, אלא להציג את זה כמקשה אחת.

גילה גמליאל: אותו דבר לגבי הקרן מלגות - - -

זאב בנימין בגין: האם סעיפי התקציב האלה בהעצמת הנשים, הפיתוח הכלכלי של המיעוטים, האם הם זוכים לתמיכה נוספת מצד המשרדים הנוגעים בדבר?

זאב בנימין בגין: נניח, דיברת על חינוך, אז המשרד מקצה חצי מיליון, האם הוא זוכה בחצי מיליון ממשרד החינוך, פיתוח עסקים קטנים ממשרד התעשייה והמסחר כי לפעמים אנחנו צריכים תמריץ מסוים למשרד שזה עיקר עניינו כדי לקדם נושא.

גילה גמליאל: כן התשובה היא בהחלט כן.

גילה גמליאל: מרבית המיזמים במשרד אנחנו עושים הרבה שיתופי פעולה עם משרדים שונים.

גילה גמליאל: רוב המשרדים, אני חייבת לציין, מאוד פתוחים לשיתופים הללו וכן, במקרה הספציפי הזה בהחלט כן, בגלל זה גם יש מבחינתנו יותר תפוקה של הפוטנציאל במימוש אל מול האחוזים של הנשים.

גילה גמליאל: אותו דבר קרן מלגות שאנחנו רואים 58% ממקבלי המלגות הן מקבלות מלגה.

גילה גמליאל: בדיוק דיברנו, את יצאת, על הנושא של הפיתוח הכלכלי של המיעוטים ורואים פה בצורה יסודית שפשוט 100% זה נשים כי זה פרויקטים ייעודיים לנשים.

עאידה תומא סלימאן: כן, בפרויקטים הייעודיים, אבל אני יודעת שהתקציב של הרשות הוא הרבה יותר גבוה שחלק ממנו כן נהנות ממנו הנשים למשל, פיתוח אזורי תעשייה וכולי וכולי שצריך שם גם לנסות לבדוק כי החלק שמגיע לנשים הוא לא פרופורציונלי לאוכלוסייה.

גילה גמליאל: לזה התכוונתי כשאמרתי היום שאנחנו נתנו פשוט מתודולוגיה כללית לכלל המשרדים ואני רואה שיש מקום לעשות, כמו שאמרתי, לכל משרד גם לתת את האקסטרא הייעודית המיוחדת לו ולתת את המפרט המתבקש.

גילה גמליאל: אבל זו אחת המסקנות העיקריות שבעצם קיבלנו בתחילת הדברים.

גילה גמליאל: נמשיך - - -

דב חנין: אם גברתי יכולה להתייחס בשקף השני, לא זה - - -

גילה גמליאל: עוד לא הצגתי אותו, אני קודם כל אציג אותו בסדר?

דב חנין: אז אולי תציגי אותו ואז אני אשאל.

עאידה תומא סלימאן: אולי לא תצטרך, דב.

גילה גמליאל: אז ככה, מה שאנחנו רצינו לומר שמבחינת המשרד אנחנו הובלנו בעצם את כל הפרויקט של הניתוח של התקציב המגדרי של כלל המשרדים השונים.

גילה גמליאל: ומבחינתנו זה חלק מהדברים שהם משמעותיים בסוגיה של המגדר.

גילה גמליאל: דבר שני שעשינו, פעם ראשונה, הקצינו תקציב ייעודי לרשויות.

גילה גמליאל: יצא קול קורא לכל הרשויות בארץ שבעצם קרא להם לבוא ולהציג בפנינו את הפרויקטים שהם מעוניינים לקידום שוויון מגדרי ולהעצמת נשים בכל הישובים בארץ.

גילה גמליאל: לא היה כזה דבר מעולם.

גילה גמליאל: אני חושבת שזה תמיד היה כל היועצות לקידום מעמד האישה ברשויות השונות היו מתוסכלות מזה שמהצד האחד יש להן תקן, מהצד השני אין תקציב לפעילות.

עאידה תומא סלימאן: דנו בזה שתי ישיבות או שלוש ישיבות בוועדה.

גילה גמליאל: ואז חשבתי, מה הפתרון, מה בדיוק כי כל אחד יש לו את הצביון שלו ואת הדרישות שלו ואני חושבת שזה היה הפתרון והוא פתרון יפה.

עאידה תומא סלימאן: התקציב הכולל כמה היה?

גילה גמליאל: התקציב הזה הוא מדבר על בפוטנציאל של 200 אלף ₪.

גילה גמליאל: בעיריות זה דרמטי, זה משמעותי, אפשר לעשות מזה הרבה מאוד דברים מעולים להעצמת נשים.

גילה גמליאל: עד הראשון בדצמבר היו אמורים להגיש קולות קוראים ואני רוצה לומר לכם ש-174 רשויות הגישו.

עאידה תומא סלימאן: אבל כמה התקציב הכולל - - -

גילה גמליאל: תקשיבו, אני אומרת לכם, אין דברים כאלה זה פשוט - - -

גילה גמליאל: כמה הקדשתם תקציב כולל שיכסה את ה-174?

גילה גמליאל: או חלק מהם שהתקבלו.

גילה גמליאל: אז אמרתי, הסכום הוא נע בסביבות הכ-200 אלף ₪ כל רשות ותכפילי, כפול 174 - - -

זאב בנימין בגין: אני דיברתי לפני תחילת הישיבה עם המנהל הכללי של משרדך ושאלנו גם עאידה ואני לגבי, מה שנקבע, שיהיה תקציב ייעודי ליועצות למעמד האישה בכ-40 מועצות, רשויות מקומיות ערביות דווקא אלה המסוגלות פחות, להעצים שם את הפעילות הזאת.

זאב בנימין בגין: האם זה חופף, האם זה מקביל?

זאב בנימין בגין: אבי, אולי תוכל לומר לפרוטוקול איפה זה עומד כי אני דיברתי עם אריאל יוצר ממשרד האוצר לפני ימים אחדים, הוא אמר לי שהתקצוב מתקדם וצריך לצאת קול קורא מיוחד - - -

גילה גמליאל: זאת השפה הפקידותית - - - מתקדם - - -

זאב בנימין בגין: אני קצת חששתי לקול קורא הזה - - -

עאידה תומא סלימאן: אני חייבת להגיד - - - אני מציינת מה שאמרה השרה, בינתיים הוא זוחל כי אם אתם זוכרים ב-8 במרץ הכרזנו על התכנית באופן משותף פה בכנסת באירוע הגדול, השרה והודנו על המאמצים שהשקיע חבר הכנסת בני בגין איתי כדי להשיג את התכנית הזו ובינתיים אנחנו עדיין מחכים.

גילה גמליאל: זו הסיבה שאני לא המתנתי עד שהדבר הזה יתקדם בדרך המסורבלת שהם סגרו איתכם את התהליך הזה וקראתי לקולות קוראים לכולם ופנינו באופן ישיר לראשי הרשויות הערביות ודרשנו מהם להגיש את הקולות קוראים.

גילה גמליאל: כמה מתוך ה-174 רשויות?

<אבי כהן: 30%

גילה גמליאל: 30% מזה הן באמת רשויות ערביות מתוך הבנה שיש תקציב לפעילות.

גילה גמליאל: עכשיו שם, טוענים בעצם באוצר, מהות הויכוח בעצם זה הם אומרים, יופי אתם הקציתם לנו עכשיו תקציב ליועצות למימון, אבל נגמרה ההקצאה, התקנים נשארים, אז איך עכשיו, אי אפשר לגרוע מאותן יועצות את המשכורת שלהן, את התקן שהן קיבלו.

גילה גמליאל: אז מי עכשיו - - - את הכסף הזה, זו המחלוקת.

גילה גמליאל: אנחנו רוצים להראות - - -

<קריאה: על כמה מדובר?

עאידה תומא סלימאן: אנחנו דיברנו על תכנית של 25 מיליון ל-5 שנים.

עאידה תומא סלימאן: 5 מיליון שנתי.

גילה גמליאל: 5 מיליון ₪ לשנה ואז אנחנו פתרנו.

גילה גמליאל: אמרנו להם, נגיע ליעד גם זה יפתר.

גילה גמליאל: זאת אומרת אפשר יהיה אחר כך להכניס את זה כבר אחרי שזה מוטמע והרשויות כבר יבינו את החשיבות של זה וזה יהיה חלק מכל התקנים שקיימים, אבל עדיין לא הצלחנו לקדם את העניין הזה.

גילה גמליאל: זאת אומרת, הכסף קיים, אין בעיה של כסף.

גילה גמליאל: בוא נגדיר, הכסף לא אצלי, אבל הכסף קיים באוצר זה לא משהו שאני מודאגת ממנו ההליך - - -

עאידה תומא סלימאן: ההתנגדות היא של משרד הפנים?

גילה גמליאל: כן יש התנגדות שמגיעה ממשרד הפנים בעיקר שאומרים, מה פתאום אתם מפילים עלינו תקנים, מי אתם עכשיו תבואו יופי היום תביאו לי זה, מחר יביאו לי מישהו אחר.

גילה גמליאל: כל אחד יפיל עלי תקנים ובסוף איך אני אמור כמשרד הפנים להגן על המערכת בסופו של יום.

גילה גמליאל: אני לא אומר שאין בזה טיעון מקצועי או משמעותי רציני, אבל מפאת העובדה שהסוגיה הזאת היא כל כך דרמטית ומשמעותית שמבחינתי היא חייבת כדי ליצור את השינוי המתבקש וזה חלק מהאיטרסים שהממשלה הציגה כיעד מרכזי לשלב נשים ערביות בתעסוקה ובכל נושא ההשכלה הגבוהה.

גילה גמליאל: חלק מהמרכיבים זה בין יתר הדברים לבצע את זה מתוך המערך המוניציפלי.

גילה גמליאל: אני מנסה עוד להגיע להסדר הזה, ניתן לזה עוד את הזמן המתבקש, להוציא את ההתנגדות של משרד הפנים ונקווה שנתגבר על זה, אבל שוב אמרתי, גם לחבר הכנסת בני בגין, שכדאי לדבר גם עם השר דרעי שהוא מאוד פתוח, מאוד קשוב לכל הצרכים של החברה הערבית בכלל ויכול מאוד להיות שהוא כן ירים את הכפפה בנושא הזה.

גילה גמליאל: אבל זה משהו שהוא בתהליך עדיין, אבל לא חיכינו לזה.

גילה גמליאל: כלומר, המשאבים האלה והתקציבים האלה יהיו בנוסף לכל מה שקיים, זה לא על חשבון כי זה לא נמדד.

גילה גמליאל: אנחנו פשוט - - -

עאידה תומא סלימאן: אני חושבת שחלק מהמטרות של הסיקור התקצוב המגדרי זה לתקן את המעוות אז אם יקחו להם חמש שנים של תקנים אז שאולי זה מספיק זמן כדי לתקן את המעוות בתוך הרשויות המקומיות שלא קיים תקן ליועצות ויתחילו לפעול מעכשיו לשנות את זה בתקציב הבא.

עאידה תומא סלימאן: כשתהיה מסקנה שצריכים לתקן את זה בתקציב של משרד הפנים.

גילה גמליאל: אני מסכימה.

גילה גמליאל: אני לדעתי כל היועצות אמורות לקבל שכר ורצינו - - -

עליזה לביא: הגיע הזמן שהעוול הזה יתוקן - - -

גילה גמליאל: ורצינו לפתוח פה את זה כ- - -

עאידה תומא סלימאן: נעלה את זה.

גילה גמליאל: בגלל זה אולי כשמסתכלים בגדול על הדברים אז - - -

דב חנין: גברתי השרה, ברשותך, אני ארצה לבקש ממך לחזור בכל זאת שורה אחת קודם לשורה המודגשת: הובלה וליווי ניתוח התקציב המגדרי במשרדי הממשלה.

דב חנין: גברתי עומדת בראש משרד מאוד ייחודי.

דב חנין: מצד אחד אתם משרד שיש לו את הפרויקטים שלו ואת תחומי העיסוק שלו וגברתי, בצדק, מפרטת את הדברים החשובים שאתם עושים.

דב חנין: מצד שני זה גם סוג של נפרד מטה שבעצם אמור להתערב בחייהם של משרדים אחרים ולקדם חשיבה במשרדים אחרים בנושאים שמשרדים אחרים לא רגילים לחשוב כך.

דב חנין: למשל, תקציב מגדרי זה לא תחום ידע שמשרדי הממשלה התרגלו לאורך השנים לעבוד ככה.

גילה גמליאל: עכשיו אנחנו דואגים להם לסדנאות, עשינו סדנאות - - -

דב חנין: אז השאלה שלי האם גברתי יכולה לתת איזשהי הערכה, אנחנו היום עומדים בפני תקציב מדינה שעוד מעט נאשר אותו, האם יש לכם הערכה עד כמה השיקולים של תקציב מגדרי אכן נכנסו למערכת העבודה של - - -

גילה גמליאל: לא היית בתחילת דבריי, חלק מהבעיות, אני הייתי כאן בתור גם בהקשר של חברי וחברות הכנסת שמגיעים לדיון באמצע ואז את הדברים הם כבר נאמרו.

גילה גמליאל: לאור העניין אני אחזור על דבריי.

גילה גמליאל: אנחנו הובלנו וקידמנו את התקציב המגדרי, בהתחלה זה היה 40%, היום דאגנו לקדם אותו ל-100% תקציב מגדרי.

גילה גמליאל: לא חיכינו לעבור את התהליך שהיה בהצעת המחליטים ל-70%, ל-100%.

גילה גמליאל: אמרנו, מהשנה הנוכחית, לאור העניין שמדובר בתקציב דו שנתי אז אנחנו נוביל את זה שזה יהיה כבר 100% מ-2017.

גילה גמליאל: אלא מה, היה כמו שאמרתי בתחילת דבריי, חלק משני הדברים שאני רוצה לייעל את ההתייחסות לתקציב המגדרי באיך צריך לשנות אותו וזה מה שאנחנו כרגע נקדם מכאן והלאה זה שני דברים.

גילה גמליאל: דבר ראשון זה שהתקציב המגדרי ינותח לא למפרע, אלא עתידי - - -

עליזה לביא: זה גם המטרה המקורית של התקציב אבל- - -

גילה גמליאל: לכשיבנו - - -

עליזה לביא: רק איך זה הגיוני שזה הלך אחורה ולא קדימה, זו הייתה המטרה.

גילה גמליאל: מטרה בסדר, אבל זה לא מה שהיה בפועל.

גילה גמליאל: לא נאמר לא בסדנאות, לא דרך אדוה שקידמו את זה ביחד עם התקציבאים - - -

עליזה לביא: החלטת הממשלה דיברנו - - -

גילה גמליאל: אני אומרת, כשישבו עם התקציבאים, זה הקו שהובל שם וזה מה שיש.

גילה גמליאל: וחלק מהמסקנות שאני בדיוק באתי וראיתי את הנתונים ושאלתי, רגע מה, למה זה לא בא לידי בטוי בצורה הזאת, הבנו שהתהליך על מה שנעשה ומה נלמד שנעשה.

גילה גמליאל: הכל היה תמיד בדיעבד.

גילה גמליאל: ובעיניי, אמרתי בתחילת הישיבה, שהקו שצריך להוביל ואותו אני אוביל מכאן והלאה שלכשבונים את התקציב אז כבר נטמיע להם את החשיבה המגדרית בבנייה עצמה, בבנייה של ה- - - ברגע שבונים את התקציב אז בתוך הבנייה כבר המוטיבים המגדריים יקבלו את ביטויים ויוצג לנו תקציב בראייה עתידית.

גילה גמליאל: כלומר, תראי את התקציב של המדינה ותראי גם כן איך זה יושם בתוך התקציב עצמו, השינויים המגדריים המתבקשים, ואז- - - תראי, גם אני, זה לא חלילה משהו שאני מאשימה או לא מאשימה, ההיפך, אני חושבת שהתקציבאים היו צריכים גם לעבור תהליך של איך בונים תקציב מגדרי.

גילה גמליאל: זה לא משהו שעכשיו ביום אחד באים ופתאום, זה לא כזה כפשוטו.

גילה גמליאל: ראינו את ההבדלים בין ה-40%, את הדרישות של המתודולוגיה, הוספתי לזה שהדבר השני שאני רואה לנכון בצורך לבצע שינוי זה גם מתודולוגיה כללית לכלל המשרדים מן הצד האחד, אבל גם בנוסף להוביל לראייה ייעודית פר משרד.

גילה גמליאל: כי יש משרדים שכל משרד יכול גם להראות את ההתנהלות שלו.

גילה גמליאל: נניח המשרד אצלי, שאני אמונה עליו היום, השוויון החברתי, אז יש לו הרבה תחומי פעילות ובכל תחום פעילות אפשר לראות את ההתנהלות בראייה המגדרית באופן שונה פר נושא ואז ממש לעשות ניתוח מאוד פרטני כדי שיתן לנו את הראייה המקיפה.

גילה גמליאל: אני חושבת שזה בעצם כאן

גילה גמליאל: אנחנו מתייעלים ביחד מול התקציבאים בהכרת התחום שהוא היה מאוד חדש בעבורם, להתמודד באיך בכלל בונים כזה תקציב מגדרי והדבר שהיה גם אולי יותר נכון בתהליך כדי שהוא יוטמע בצורה הנכונה ביותר לעתיד לבוא זה באמת לעבור את התהליך בתחומים שכבר התקציב בנוי ולעתיד לבוא לאחר ההכרה שתקציב של 100% בתקציב בנוי לייעל אותו לתקציב העתידני שזה בעיניי השינוי שאנחנו יישם אותו לתקציב הבא.

גילה גמליאל: ובעיניי זה - - -

עליזה לביא: באיזה דרך מעבר ליום עיון, כלומר, דווקא באמת אני חייבת לציין את הלקיחה שלך את המושכות מהרגע שהגעת לנושא הזה של התקציב המגדרי, נושא שלמדת אותו לעומק ובאמת ברכות.

עליזה לביא: אבל כמעט שנתיים בתפקיד והמקום הזה של איך עושים את זה נכון.

עליזה לביא: אנחנו עכשיו בפני תקציב של שנתיים.

עליזה לביא: כלומר, תקציב מדינה לשנתיים הבאות.

עליזה לביא: הנתונים אחורה הם מאוד מאוד קשים.

עליזה לביא: ניקח נתון של הספורט שדיברנו עליו שאנחנו רואים בצורה מאוד מאוד קשה את התקציב שהולך לצעירים מול התקציב המועט שהולך לצעירות וככה על כל מנעד ה- - - כשאנחנו באות ורוצות לתקן עולם ובסוף כשהאליפות הולכת ומתבטלת אנחנו מבינות איפה זה מתחיל ואיך מתקנים או נתון נוסף שממש אי אפשר לחיות איתו זה ש-95% מהיועצים החיצוניים של משרדי הממשלה זה גברים.

עליזה לביא: 95% מהיועצים החיצוניים.

עליזה לביא: אתן מבינות מה זה אומר.

עליזה לביא: כלומר, אין יועצות ואין משרדים - - -

עאידה תומא סלימאן: זה הסכמים אישיים ושכר גבוה אבל השאלה - - -

עליזה לביא: זה משהו שגם אנחנו כחברי כנסת מעבר ל - - - אני אתן לך את הנתונים - - -

זאב בנימין בגין: אני סקרן לדעת איך חילצתם אותם כי זה נתון מאוד מסובך.

עליזה לביא: נכון.

עליזה לביא: כי מה שקורה היום זה שבאמת עם העבודה הברוכה במשרדי הממשלה שעצם - - - הרי אנחנו כשהעברנו את החלטת הממשלה בכנסת הקודמת ועבדנו על זה ביקשנו שכל שר, והשרה עכשיו זה מה שהיא עושה כי זה באמת בעקבות ההחלטה.

עליזה לביא: היא באה ומציגה את תקציב משרדה בהיבט המגדרי וכך כל שר ושר - - -

זאב בנימין בגין: כן אבל יש באופן מפורש - - -

עאידה תומא סלימאן: חברי הכנסת, אני מבקשת רק שנייה.

עאידה תומא סלימאן: תיכף השרה תצטרך לצאת לצערי הרב אז אם אפשר אם יש שאלה ממוקדת.

עאידה תומא סלימאן: בשמחה אני אתן לך את כל הנתונים אנחנו ממש פילחנו את כולם משום שזה ישפיע גם על החקיקה שלנו.

עאידה תומא סלימאן: אבל, גברתי השרה, אם אפשר, ויש שנתיים עכשיו על התקציב הבא על הנושא באמת איך לבנות את זה נכון שהתקציב הבא - - -

גילה גמליאל: קודם כל אני תמיד פתוחה לקבל גם הערות לאיך אפשר, אנחנו גם שיתפנו את כולם בשיח, ביקשנו לשמוע את הדברים בזמן אמת וזה מאוד מאוד חשוב.

גילה גמליאל: אנחנו, כמו שאני מציבה את זה כיעד ברור להתקדם.

גילה גמליאל: לראות איך מחילים בסופו של יום, הרצון לראות את תקציב המדינה מחולק באופן שוויוני וזאת בדיוק המטרה לשם אנחנו מתכווננות.

גילה גמליאל: עכשיו אני רוצה לומר שבהקשר הזה באמת אני רוצה לברך את יעל מאגף התקציבים שעשתה איתנו עבודת קודש ובאמת גם את מרכז אדוה וגם אותך, עליזה, כבר ברכתי בתחילת דבריי וגם את עאידה ואת אבי.

גילה גמליאל: אני חושבת שגם הצוות שקם עם רואת חשבון איריס שטרק ורואה חשבון קובי נבון והייתה גם סיגל, מנכ"לית נגב גליל, עכשיו תצטרך להיות מוחלפת שם בתוך הוועדה, השיתוף פעולה הזה יצר את השינוי.

גילה גמליאל: גם השיח כאן, אנחנו מקבלות את המשוב ויכולות לבצע שינויים.

גילה גמליאל: השינויים כשנכנסים לעניין של תהליכים לא לוקחים יום.

גילה גמליאל: אני אתן לכם דוגמא רק, אני אעבור רגע מהר ברשות

גילה גמליאל: כם לנושא כוח האדם שמאוד זעק משנה שעברה לעומת השנה במשרד בדרגות הבכירות.

גילה גמליאל: מאוד צרם שבמשרד לשוויון חברתי בדרגות הבכירות ראינו ירידה, היה 20% מהנשים במשרד לשוויון חברתי היו בדרגות בכירות לעומת הגברים והיום אתן רואות את השינוי.

גילה גמליאל: 45% מהנשים בדרגות הבכירות לעומת 55% מהגברים נמצאים היום בדרגות הבכירות במשרד לשוויון חברתי.

גילה גמליאל: כלומר, כשאנחנו רואים את התמונה יותר קל לנו לבצע את השינוי באופן ממוקד, לשים את הדגשים היכן שצריך על מנת לבוא ולקדם את הנושא ומבחינתי זה דבר שהוא מאוד יכול לעזור לכל השאר.

גילה גמליאל: אני לא אגע בשאר הדברים אבי פה ישאר ויעבור עליהם.

עאידה תומא סלימאן: רק כבוד השרה לפני שאת יוצאת הייתי רוצה לשאול מה המסר העיקרי לאחר הניתוח?

עאידה תומא סלימאן: אני גם כן לא הבנתי למה צריך לעשות, את התייחסת לזה ל-2016, הייתי רוצה לראות איך בונים 2017.

עאידה תומא סלימאן: את התייחסת בהתחלה ואמרת שזה התכנון הלאה, אבל מניתוח של 2016 למרות שאני הייתי מעדיפה גם כן להיכנס לתכניות שהן לא בנויות רק לנשים, אלא תכניות כלליות.

עאידה תומא סלימאן: מה המסר העיקרי, הדבר הראשון שלומדים אותו שכמו שעשית בשנה שעברה, התמקדת בנושא של פערי שכר ודרגות והתחלת ליישם תכנית כדי לשפר את המצב.

עאידה תומא סלימאן: מה הדברים העיקריים שאת רואה עכשיו קיימים בניתוח התקציב של המשרד שהיית כבר רוצה לתכנן ל-2017-2018 לסגור את הפערים האלה ולתקן.

גילה גמליאל: תראי, לגבי המשרד שלי שהוא אמור על שוויון מגדרי ועל שוויון מגזרי שהמתן דגש העיקרי שם בנושא נשים, אזרחיות ותיקות, תוחלת החיים.

גילה גמליאל: אני חושבת שזה מבחינת המשרד שלנו, יחסית, בהיבט המגדרי יותר קל לקדם את הנושא המגדרי במשרד, אבל אני מודעת לכך שקיים קושי.

גילה גמליאל: זה כמו לדוגמא ששאלנו כאן, רגע יש לנו פרויקט מקסים של מוקד 8840, למה?

גילה גמליאל: ולא תמיד יש גם תשובה, זה כל העניין.

גילה גמליאל: אין לי תשובה חד משמעית.

גילה גמליאל: זה יצריך מהמשרד, מהצוות המקצועי, לשבת לתהות על עצם הנתון הזה ולראות, אולי זה מצריך יותר התמקדות בקמפיינים שמשווקים את המוקד.

גילה גמליאל: לשים יותר דגש על אזרחיות ותיקות תדעו שמותר לכן 8840* מאשר לומר כל פעם אזרח ותיק.

גילה גמליאל: אולי, לא יודעת, אנחנו נחשוב על זה ונגבש סביב זה את העניין.

גילה גמליאל: כמו שדיברנו על הספורט.

גילה גמליאל: קידום הבריאות שאנחנו שמים לזה דגשים ואז פתאום אנחנו רואים שיותר גברים נהנים אז רגע אולי משהו ומה אנחנו מציעים בעבורן לא מספיק אטרקטיבי.

גילה גמליאל: נכון שלפטאנק באות מאה פלוס נשים, אבל יש דברים יותר מעניינים לתעל את הזמן ועל כן אנחנו נפתח תכניות כן מתאימות כמו שאמרנו, לבריאות העצם ולחיזוק העצם וכל הנושא של קבוצות הליכה, דברים שאולי נשים ירצו יותר לקחת בהם חלק.

גילה גמליאל: הראייה היא מתמקדת בלראות איפה בדיוק הרצון או לדוגמא בני ובנות שירות לאומי בפרויקט הכללי את רואה דרמטית יותר בני שירות לאומי ולא בנות שירות לאומי אז צריך לראות מדוע זה מקבל את ביטויו וליצור שבמשרד שלנו יהיה יותר בנות שירות לאומי.

<קריאה: יש יותר בנים שבשירות לאומי?

גילה גמליאל: לא, לא, בפרויקטים שלנו, אצלנו בפרויקט יותר משתתפים בנים בפרויקט מאשר בנות בפרויקט אז גם כאן אנחנו נבחן מדוע מגיעים יותר בנים לשירות הלאומי מאשר בנות.

גילה גמליאל: או כל הסוגיות של אם יש פרויקטים של קתדראות או פרויקט תהילה, כל פרויקט כזה אנחנו נראה בכל מקום שבו אין מערך שוויוני מבחינה כמותית מדוע זה קורה ואלה דברים שבעיניי הם משמעותיים.

גילה גמליאל: אנחנו תמיד בוחנים את זה, אני חייבת לציין, כשהובלנו בדיגיטציה לדוגמא את כל הנושא של העלאת העסקים הקטנים והבינוניים לעסקים מקוונים אז ראינו ש-40% מהאנשים השתתפו וצריך לראות איך מעודדים יותר.

גילה גמליאל: כלומר, כל דבר שאנחנו פשוט עוסקים בו מבחינתי האישית, התקציב המגדרי, הוא כבר מסייע לי להראות את התקציב הבא כי הוא נבנה על בסיס זה.

גילה גמליאל: וזאת היתה, אם את שואלת אותי, עליזה, הקו חשיבה היה בדיוק שם.

גילה גמליאל: כלומר, אומרים אוקיי, אנחנו בונים את התקציב ואז את התקציב הבא אנחנו בונים על בסיס זה כדי שלעתיד נציג את השינויים.

גילה גמליאל: אבל זה פחות נכון.

גילה גמליאל: בעיניי צריך כבר להתמקד ממש בבנייה עצמה, אבל אי אפשר לבוא כשאנשים לא בנו מעולם תקציב מגדרי ולדרוש את זה, זה לא משהו שהולך - - -

עליזה לביא: התקציב הנוכחי לשנתיים הקרובות הוא בפערים מגדריים מאוד מאוד גדולים, אנחנו רואים את זה - - -

גילה גמליאל: עליזה, זו הסיבה שאני אמרתי שאנחנו במשרד שלי ננסה כבר מכאן לראות את תקציב 2017-2018 בראייה מגדרית.

גילה גמליאל: כלומר, ננסה כבר אנחנו לעבוד על המודלים הללו כראייה מגדרית ולראות אם יש, לאור זה שהתקציב כבר אושר, כי אנחנו הסקנו כן את המסקנות מהנגזרות הקודמות.

גילה גמליאל: לבוא ולהציג אותו ונסיק את המסקנות.

גילה גמליאל: אולי ל-2018 נוכל לתעל, אמרתי את זה בתחילת דבריי, גם את המשרדים האחרים.

גילה גמליאל: אבל - - -

עליזה לביא: כשרה לשוויון חברתי, באמת - - -

עאידה תומא סלימאן: לא עליזה אני מבקשת, שנייה.

עאידה תומא סלימאן: יש לה תקציב, תוספת תקציבית השנה של כבסביבות 15 או 16 מיליון ₪ - - -

גילה גמליאל: התקציב של הרשות לקידום מעמד האישה שולש.

גילה גמליאל: היה בו תקציב מאוד זניח, היום הוא עומד על 10 מיליון ₪ רק בפעילות של הרשות, שלא נדבר על הפעילות של הנשים בשאר המשרדים.

עאידה תומא סלימאן: כן.

עאידה תומא סלימאן: אני רציתי לדעת מה עם החלוקה החדשה כי זה מקום שאפשר להשפיע עליו כבר - - -

עליזה לביא: ברשותך, רק עוד שאלה אחת, המקום של ההתערבות שלך מול שרים, למשל, יש הרבה פעמים שניגשים לוועדת הכספים, אז לבוא מהמקום של העיוות, בטח נגיד בספורט נשים ונערות, לפנות לשרה, נעזור, נעזור כאן.

עליזה לביא: הרי אנחנו לא יכולים לחיות בעיוות הזה.

עליזה לביא: בסדר, אנחנו נעזור, אנחנו נעשה את העבודה אבל תשמעי, כלומר יש פה עיוות לשנתיים הקרובות, יש פה עיוות מאוד מאוד גדול - - -

גילה גמליאל: אז אמרתי שוב, עליזה, מפאת העובדה שאני מסכימה שאנחנו עדיין רחוקות מהאידיאל של תקציב שוויוני מבחינה מגדרית אז מה שאנחנו פשוט מובילות ביחד זה את הרצון להטמיע את זה ולהטמיע בל נחשוב שזה קורה ביום אחד.

גילה גמליאל: אנחנו נכנסנו לתהליך, אני חושבת שהוא בסך הכל תהליך מאוד בריא, אנחנו רואות כבר את הכיוונים, משרד התחבורה הציג כאן אז ראיתם את היופי שבשינוי וכמה זה באמת מקבל את הביטוי.

גילה גמליאל: היו כאן משרדים שתשאלו את השאלות הקשות, תדרשו את הדברים הנכונים וזה בהחלט מסייע, אין ספק.

גילה גמליאל: אבל, כמו שאמרתי, אנחנו גם נדאג לעשות, קרינה, את התקציב של 2017-2018 נסיק ממנו כבר את המסקנות, נבנה אותו כבר כתקציב מגדרי במקביל ונראה מה זה מצריך כדי לדרוש את הדברים האלה גם מהמשרדים האחרים ונתקדם ליעד.

גילה גמליאל: תודה רבה.

עאידה תומא סלימאן: תודה.

עאידה תומא סלימאן: אנחנו נמשיך את הדיון עם מנכ"ל המשרד מר אבי כהן כי יש עוד כמה דברים שעוד צריכים לברר אותם.

עאידה תומא סלימאן: בבקשה.

עאידה תומא סלימאן: אני חושבת שכמעט - - - רק אם אפשר לחזור לשקף על הנשים מהאוכלוסייה הערבית - - -

<קריאה: עאידה אני יכולה לומר משהו?

עאידה תומא סלימאן: אני רק רוצה להגיד משהו - - -

<קריאה: אפשר לומר כאן משהו?

עאידה תומא סלימאן: סליחה, מבקשים רשות דיבור ואז.

עאידה תומא סלימאן: בנושא של העמקת סבסוד מעונות היום דווקא המשרד שמוביל הורות שוויונית זוקף את הסכום הזה להנאת הנשים, זה לא תקציב מיועד רק לנשים זה למשפחה אז בוא לא נעשה רק שהנשים נהנות מהתקציב הזה, אוקיי?

עאידה תומא סלימאן: אז זה חלק מהניתוח המגדרי, איך להסתכל על התקציבים.

<קריאה: צודקת מאה אחוז.

עאידה תומא סלימאן: בואו נמשיך.

<קריאה: נראה לי שהשרה דיי סיימה את ההצגה.

<אבי כהן: אנחנו את ההצגה סיימנו פחות או יותר.

עאידה תומא סלימאן: אוקיי, אם סיימתם אני נותנת קודם כל - - - גברת ברברה סבירסקי, מנכ"לית מרכז אדוה שליווה מבחינה מקצועית את כל התהליך הזה, בבקשה גברתי, יש לך מה להוסיף?

<ברברה סבירסקי: כן, יש לי כמה דברים לומר.

<ברברה סבירסקי: קודם כל מה שקרה היום זה מדהים, זה מדהים.

<ברברה סבירסקי: מדברים ברצינות רבה על ניתוח מגדרי של תקציב המדינה.

<ברברה סבירסקי: זה לא מושלם, זה לא נגמר, אבל זה מדהים שזה קורה.

<ברברה סבירסקי: הערה שנייה, זה תהליך שהיה צריך להימשך ארבע שנים ואני אחזור על מה שאני אומרת בכל מקום, זה נמשך ארבעה חודשים.

<ברברה סבירסקי: המשרד נערך ועבד באינטנסיביות מסיבות שונות, ארבעה חודשים עם משרדי הממשלה אז לצפות שהכל יהיה ממש מושלם ומנותח ומשופר זה קצת מוגזם, באיך אומרים, בעולם שלנו הלא מושלם.

<ברברה סבירסקי: אבל נעשתה עבודה מאוד רצינית ואינטנסיבית.

<ברברה סבירסקי: הערה שנייה, לגבי ה- - - ואני חוזרת על מה שאמרה השרה, לגבי ה- - - נכון, ניתחו על פי רוב את התקציב של 2016.

<ברברה סבירסקי: אנחנו עבדנו עם משרד האוצר וזאת הייתה הבקשה המפורשת של משרד האוצר.

<ברברה סבירסקי: כאשר ההיגיון מאחורי הבקשה הזאת היה איך עתידי לבקש יותר כסף לתכנית X אם את לא יודעת כמה משתתפים וכמה משתמשים בזה.

<ברברה סבירסקי: איך תדעי שצריך להיות שם יותר גברים או יותר נשים.

<ברברה סבירסקי: לא תדעי, אלא אם כן את תעשי את החישוב.

<ברברה סבירסקי: את לא יכולה לעשות חישוב על תקציב את יכולה לעשות חישוב רק על ביצוע.

<ברברה סבירסקי: אז זאת הסיבה - - -

עאידה תומא סלימאן: מעניין מאוד שפתאום האוצר נעשה מומחה לניתוח תקציב מגדרי, מאוד מפליא אותי כי עד עכשיו לא גילו, לצערי הרב, שום רגישות לנושא הזה ולהיפך, הרבה פעמים הערימו קשיים.

עאידה תומא סלימאן: אז אני חושבת, אני לא רציתי להתייחס לזה כי התחלתי להתייחס לזה לפני הישיבה כשראיתי שהניתוח הוא ל-2016 ול-2016 כמסד נתונים השוואתי זה טוב, אבל היה חסר לי גם כן לבוא ולהגיד, אוקיי זה המצב ב-2016 מה אנחנו כבר מחליטים לשנות בתקציב 2017-2018.

עאידה תומא סלימאן: כי בעצם מה אנחנו היום דורשות מאזרחיות מדינת ישראל?

עאידה תומא סלימאן: חכו עד שנלמד איך עושים את זה ואז נתחיל את השינוי בתקציב של 2017.

עאידה תומא סלימאן: בשבוע הבא הכנסת תאשר את התקציב וכולם יודעים, לאחר שמאשרים את התקציב זה מלחמת עולם לשנות - - -

<ברברה סבירסקי: באמת אין שום ויכוח בינינו בנושא הזה - - -

עאידה תומא סלימאן: אז בוא נעבור מהנקודה הזו הלאה, איך מתקדמים.

<ברברה סבירסקי: אני אבקש עוד שתי הערות.

<ברברה סבירסקי: נכון, זה לוקח זמן לשנות את הדיסקט בראש של התקציבאים שידעו מה מצפים מהם ואת צודקת, ואנחנו רוצים שזה יהיה עכשיו, אבל זה לא עכשיו, מה אני יכולה לעשות.

<ברברה סבירסקי: מה שחסר ברוב ספרי התקציב זה התשובה לשתי שאלות: השאלה הראשונה, האם זה טוב מה שנמצא או האם זה לא טוב.

<ברברה סבירסקי: ניקח דוגמא מהמצגת הזאת.

<ברברה סבירסקי: התכנית, למשל, אלינה, רוב המשתתפות זה נשים, בנות, זה טוב או זה לא טוב?

<ברברה סבירסקי: זה שיש רוב נשים זה לא תמיד טוב, זה לא בהכרח טוב.

<ברברה סבירסקי: אולי צריך - - - אז השאלה הראשונה שצריך לשאול אחרי הממצא, האם זה טוב או האם זה לא טוב.

<ברברה סבירסקי: אם זה טוב, מה טוב.

<ברברה סבירסקי: אם זה לא טוב או אם יש חשד שזה לא טוב, מה נעשה לתקן את זה.

<ברברה סבירסקי: זה מה שחסר השנה וזה מתחבר לשאלה שלך.

<ברברה סבירסקי: לא מספיק להגיד מה היה, מה אנחנו נתקן בשנה הבאה.

<ברברה סבירסקי: ניסינו שזה יקרה, זה לא קרה.

עאידה תומא סלימאן: ברברה, תודה מאוד.

עאידה תומא סלימאן: אני מבקשת, דיון עקרוני, מקצועי על ניתוח תקציב מגדרי זה תמיד טוב, אבל עכשיו יש לנו הזדמנות מאוד קונקרטית להתייחס לתקציב של משרד שוויון חברתי.

עאידה תומא סלימאן: אני מבקש להתמקד במה שהוצג לנו ולא בעיקרון של מה זה ניתוח מגדרי כדי לנצל את ההזדמנות ולנסות לקבל תשובות.

עאידה תומא סלימאן: אחת השאלות שעוד לא קיבלתי תשובה עליה.

עאידה תומא סלימאן: קודם כל מהתקציב הזה, ואני ארצה אחר כך לתת לך, מר אבי, להתייחס לניתוחים.

עאידה תומא סלימאן: התקציב של המשרד עומד על משהו כמו 284 מיליון ₪.

עאידה תומא סלימאן: הניתוח שקיבלנו עכשיו הוא לא מתייחס ל-284, למרות שהייתם צריכים להתייחס למאה אחוז.

עאידה תומא סלימאן: מה האחוז שבאמת קיבלנו ניתוח עליו היום מהתקציב של המשרד.

עאידה תומא סלימאן: הדבר השני, גם כן, מה המסקנות העיקריות של המשרד מבחינת תקציב 2017-2018 כנגזר מהתוצאות של הניתוח שעשיתם.

עאידה תומא סלימאן: מילא, כבר אני יודעת שאני לא אקבל את הניתוח על 2017-2018 עכשיו, אבל יש לי מה להגיד על זה בסיכום, אבל לפחות מה אנחנו הולכות לשנות.

עאידה תומא סלימאן: אז זה הערה, אני אתן גם כן לעורכת דין נועה נאמן מנציבות שוויון הזדמנויות בעבודה ואני מבקשת כרגיל.

<נועה נאמן: אני רק שתי שאלות.

<נועה נאמן: אחת לגבי פערי שכר במשרד, אם אפשר לקבל נתון ואם אפשר לדעת איפה המתודולוגיה הזאת, איפה אפשר למצוא אותה, את המתודולוגיה שעל בסיסה נעשה המחקר.

<נועה נאמן: הם אמרו שיש מתודולוגיה - - -

עאידה תומא סלימאן: איזה מחקר?

<נועה נאמן: הם אמרו שיש מתודולוגיה שהיא כללית לכל המשרדים ואנחנו נשמח לראות איפה אפשר לראות אותה.

<אבי כהן: את רוצה להתייחס עכשיו או אחרי זה אחד אחד?

עאידה תומא סלימאן: אני מעדיפה שתקבץ את כל השאלות ואז תענה באופן מרוכז.

עאידה תומא סלימאן: סימה פרי, סגנית וממלאת מקום ראש עיריית רעננה, יו"ר איגוד נבחרות הציבור, בבקשה גברתי.

<סימה פרי: קודם כל ברכות למשרד לשוויון חברתי ולשרה על הובלת הנושא הזה.

<סימה פרי: בהחלט נעשתה כברת דרך משמעותית מאוד מלפני שנה וחצי.

<סימה פרי: אני זוכרת שישבתי פה לפני שנה וחצי במאי והדבר היה רק בראשיתו, דובר על 10% ועל הגידול של איך אנחנו מגדילים את האחוזים בכל משרד ומשרד ובכל שנה עד שאנחנו מגיעים ל-100% של שוויון בנושא של התקציב המגדרי.

<סימה פרי: אני רוצה - - -

עאידה תומא סלימאן: לא, לא, הניתוח יעשה על 100% מהתקציב.

עאידה תומא סלימאן: אם הבנו שזה מגיע לשוויון בחלוקת התקציב אז חלמנו.

עאידה תומא סלימאן: לצערי.

<סימה פרי: כשישבתי פה לפני שנה וחצי בירכתי, כמובן, על כל הנושא הזה של יציאה לדרך לבחינת התקציב הלאומי שלנו, התקציב של המדינה, בראייה מגדרית.

<סימה פרי: אבל אני רוצה להדגיש שוב את החשיבות של ניתוח של תקציבים ברשויות המקומיות בראייה מגדרית.

<סימה פרי: יש רשויות מתקדמות כמו עיריית רעננה שהיא בהחלט מתקדמת בנושא הזה, אבל גם בעיריית רעננה, גם כשיש לנו באמת חלוקה, אפשר לומר דיי שוויונית בתקציבים, אפשר לראות למשל שבספורט זה לא קורה או בתמיכות בספורט זה לא קורה וכדי שהרשויות יהיה להן את התמריץ הזה לעשות את זה, אני חושבת שאת אותו קול קורא שהוציא המשרד לשוויון חברתי היה צריך לתת לא רק לפעולות, או במסגרת אותן פעולות שאתם תממנו גם בקול הקורא להכניס פנימה את הנושא הזה שתתקצבו רשויות ותתנו להם תקציב.

<סימה פרי: כמו שיש באמת מי שמלווה את התקציב המדיני ונותן באמת את הדגשים או את איך צריך לעשות את זה גם ברשויות המקומיות צריך לקחת מישהו שמבין כדי שינחיל, יתן את הכלים.

<סימה פרי: הייתי רוצה באמת לשמוע אם באמת הקול הקורא הזה שהוא יצא דווקא לפעולות ברשויות אם הוא יכול לתת מענה גם לדבר כזה.

עאידה תומא סלימאן: אוקיי.

עאידה תומא סלימאן: לפני שמר אבי כהן יענה לך, אני רק רוצה להדגיש שאנחנו כבר בדיונים של שנה שעברה העלינו את הנושא שמשרד הפנים יאמץ וינחיל את הנורמות ואת המתודולוגיה של סיקור או ניתוח מגדרי לתקציב גם לרשויות המקומיות.

עאידה תומא סלימאן: אחת הבעיות, וביום שני אנחנו עושות את הסקירה של תקציב משרד הפנים ואני קוראת לכולכם להגיע לדיון הזה ולהעלות את הנקודות בפני מנכ"ל משרד הפנים כי בסופו של דבר, חלק מזה שהם במשרד הפנים לא עשו את הניתוח במאה אחוז כפי שמתחייב מהחלטת הממשלה שהטענה שלהם הייתה שרוב התקציב שלהם עובר לרשויות המקומיות ואין להם אפשרות לעשות את הניתוח הזה.

עאידה תומא סלימאן: כלומר, חלק ניכר מתקציב המדינה, אף אחד לא יכול להסביר איך הוא מחולק מבחינה מגדרית.

עאידה תומא סלימאן: גם אם יש החלטת ממשלה צריך למצוא איפה הבעייתיות ביישום החלטת הממשלה ולשפר אותה.

עאידה תומא סלימאן: בלתי אפשרי לעשות פטור על מיליארדים שהולכים לרשויות המקומיות.

עאידה תומא סלימאן: תמר שוורץ מרוח נשית.

<תמר שוורץ: אני רק רציתי לשאול, אחד השקפים לפני השורה האחרונה, הצעת החוק - - - כלכלית, אז אני אשמח, חבל שהשרה לא נמצאת, אני אשמח לקבל עדכון, אולי אתה יודע המנכ"ל היכן העניין עומד.

<תמר שוורץ: זו הצעה שנכתבה אצלנו ואנחנו מאוד רוצים לקדם אותה.

<תמר שוורץ: לצערי, כמה שאני יודעת, היא תקועה בטיוטות מול משרד המשפטים אז אני אשמח לשמוע עדכון מכם בדבר הזה, זה דבר מאוד חשוב.

עאידה תומא סלימאן: אוקיי ובנתיים גם נשמע על התוספת שקרתה לתקציב הרשות.

עאידה תומא סלימאן: גברת רות מכנס מעמותה לקידום זכויות המתמחים ואני מבינה שהעמותה ביסוד והמתמחים זה?

<רות מכנס: מתמחים לעריכת דין.

עאידה תומא סלימאן: אוקיי.

עאידה תומא סלימאן: בבקשה גברתי.

<רות מכנס: אני רוצה להעלות פה נושא מאוד מאוד כאוב שמתרחש כיום בימים אלו והוא רלוונטי כל כך לנושא השוויון החברתי ולשוויון של נשים בתחום התעסוקה.

<רות מכנס: המדובר בהכשלה מתכוונת של 3000 או 4000 מתמחים באג'נדה של לשכת עורכי הדין לסגור את שערי המקצוע.

<רות מכנס: אין המדובר אך ורק בסגירת שערי המקצוע, אלא אפליה, כי כל בוגרי המכללות לא מגיע להם להיכנס.

<רות מכנס: המדובר בנשים חד הוריות, רובן נשים חד הוריות מהפריפריות.

<רות מכנס: המדובר ב-3000 איש שנכנסו למעגל האבטלה ולא מאפשרים להן לעבוד כעורכות דין, לפרנס את הילדים שלהם בכבוד, הן צריכות לקבל דמי אבטלה, זה פוגע בתקציב.

<רות מכנס: למה - - -

עאידה תומא סלימאן: איזה תקציב?

<רות מכנס: התקציב שאתם מדברים עליו.

<רות מכנס: מדוע למנוע מנשים להיכנס - - -

<קריאה: זה לא קשור לדיון.

עאידה תומא סלימאן: סליחה, סליחה, אולי תתנו לי לנהל את הדיון.

עאידה תומא סלימאן: אני יודעת שאתן נשים מועצמות, אבל אני לא פחות.

עאידה תומא סלימאן: תנו לי.

<רות מכנס: המדובר בנשים חד הוריות שהשקיעו 3.5 שנים מהחיים שלהן, אנשים מהפריפריה שהשקיעו כספים והלכו ללמוד את מקצוע עריכת דין ובסיום המסלול אומרים להם סליחה, הגילדה סגרה את שעריה.

<רות מכנס: בוגרי מכללות זה לא יאה בשבילנו, זה לא לכבוד המקצוע להכניס בוגרי מכללות.

<רות מכנס: לא יתכן שתהיה איפה ואיפה בין בוגרי אוניברסיטאות לסגור את שערי המקצוע ולמנוע מנשים חד הוריות שרוצות לפרנס את המשפחה שלהן בכבוד.

עאידה תומא סלימאן: אוקיי.

עאידה תומא סלימאן: תודה.

עאידה תומא סלימאן: אני חושבת שהנושא שהעלית, למרות שאין לי מידע עליו אני לא יכולה להתייחס אליו כי אני צריכה לקבל יותר מידע, יכול להיות מאוד חשוב, אבל לצערי הוא לא שייך לדיון הזה.

עאידה תומא סלימאן: הוא לא שייך לדיון הזה כי אנחנו מדברים על תקציב משרד לשוויון חברתי ואנחנו מדברים על ניתוח של התקציב מבחינה מגדרית.

עאידה תומא סלימאן: יכול להיות שזה נושא חשוב אולי גם כן להעלות בוועדות אחרות, אבל אני לא רואה איך זה קשור - - -

<רות מכנס: סגירת שערי המקצוע בפני נשים חד הוריות כשאחר כך המדינה צריכה לממן דמי אבטלה - - -

עאידה תומא סלימאן: אני לא בטוחה שזה סגירה בפני - - - כלומר, אני לא אתחיל להגן על - - - או להדוף טענה שמנסים להפלות נשים, אבל אני חושבת שהדיון יכול להיות מאוד חשוב, אין לי מידע עליו והוא לא קשור לדיון של היום.

עאידה תומא סלימאן: אם יש לך מידע מאוד ספציפי שמוכיח את הטענה שלך שזה קשור לעשייה של שוויון מגדרי אני אשמח לקבל את המידע אחר כך לוועדה, אנחנו נסתכל עליו, נראה אם יש חשיבות בטוח שנטפל בזה.

עאידה תומא סלימאן: תודה.

עאידה תומא סלימאן: אני רוצה התייחסות ובואו נשמע.

<אבי כהן: אני אתייחס ברשותכם, הכנתי פה את כל השאלות שעלו.

<אבי כהן: לאו דווקא לפי הסדר, אבל מה שרשמתי.

<אבי כהן: קודם כל לגבי פערי שכר קיים ניתוח, יש פה פערי שכר מאוד - - - הנתונים ברורים.

<אבי כהן: פשוט בגלל קוצר הזמן דילגנו על זה, אבל את רואה פה את השקף למשל, את יכולה להסתכל, אפשר אחרי זה לקבל את כל החומר.

<אבי כהן: לגבי המתודולוגיה שנבנתה אז באמת נבנתה פה מתודולוגיה מסודרת ביחד עם מרכז אדוה והמשרד ועם התקציבאים, זה הכל מגובה בכתב, אפשר לקבל את זה בקלות אחרי הדיון מהצוות, מקרינה, מיוסי, אין שום בעיה עם הדבר הזה.

<אבי כהן: לשאלתך לגבי התקציב המלא.

<אבי כהן: אנחנו הצגנו במצגת דברים עיקריים.

<אבי כהן: יש מה שמוצג לכנסת שזה הדבר הזה שהוא כן הולך לכל היחידות בצורה מלאה.

<אבי כהן: אנחנו בחרנו לשים פה בשקפים האלה דוגמאות שהן דוגמאות שנבחרות מאצלנו על הפעילות של המשרד.

<אבי כהן: לגבי אלימות כלכלית.

<אבי כהן: זה לא נכון שזה תקוע, בכלל לא נכון, דווקא המילה הזאת היא לא רלוונטית.

<אבי כהן: מה שקרה זה שפרסמנו את התזכיר חוק כמו שאת בטח יודעת או לא יודעת, אין לי מושג, את מעודכנת בזה שפרסמנו?

<תמר שוורץ: אנחנו ראינו פתאום איזה כתבה בעיתון שזה - - -

<אבי כהן: התזכיר חוק פורסם, יצא, מה שקרה זה שהוגשו מספר הסתייגויות גם ממשרדי הממשלה, לא רבות, אבל הוגשו מספר הסתייגויות.

<אבי כהן: ממש בימים אלה הלשכה המשפטית שלנו ביחד עוברת הסתייגות, הסתייגות כדי לפתור אותה ולחלץ אותה וכשיהיה נוסח סופי אנחנו נביא את זה, נעדכן את כולם, שוב את הציבור כמובן ונעדכן את זה.

<אבי כהן: אז הנושא הזה בטיפול - - -

עאידה תומא סלימאן: אני מקווה שסוף סוף הצעת החוק הזו תגיע לוועדה לקידום מעמד האישה ולא תועבר לוועדות אחרות בגלל שלא רוצים להגיע לוועדה ש- - -

<אבי כהן: גברתי את יודעת שמי שקובע לאיפה זה ילך זה אתם ולא אנחנו אז מה שתחליטו אנחנו נעשה.

עאידה תומא סלימאן: לא לא, גם לממשלה ולשרה שמקדמת את הנושא יש חשיבות רבה באמירה שלה לאן זה יגיע.

<אבי כהן: בסדר, אנחנו נדבר על זה אחר כך.

<אבי כהן: לגבי התקציב המגדרי ברשויות המקומיות, תראי אנחנו פרסמנו קול קורא שהוא מאוד רחב.

<אבי כהן: אני לא יודע אם ראית אותו, מי שדיברה, הוא מאוד מאוד רחב, אני לא זוכר אם יש שם שורה של תקציב מגדרי כן או לא.

<קריאה: יש

<אבי כהן: אז יש לך פתרון.

<אבי כהן: מי הציגה את זה, מי דיברה על זה?

<סימה פרי: אני.

<אבי כהן: את דיברת על זה אז את רואה את זוכרת - - -

עאידה תומא סלימאן: מה יש?

<אבי כהן: מה שיש, אני אגיד לך מה שיש.

<אבי כהן: אנחנו פרסמנו במסגרת הקול קורא לרשויות המקומיות פרסמנו משהו כמו 50 סוגי פעולות בעניין של מקבלי כסף, כמעט הכל, עכשיו אמרו לי שגם הסיפור הזה מופיע בתוך התקציב, ולכן כל רשות מקומית שתקח את זה ברצינות ותרצה לקבל כסף מאיתנו עבור ניתוח תקציב מגדרי במסגרת הקול קורא יכולה לעשות כן והכל בסדר.

<קריאה: אין נושא שלא מופיע.

<אבי כהן: בכוונה עשינו את זה כדי לאפשר מגוון לכל הרשויות המקומיות, זה לא נעשה סתם.

<אבי כהן: הדבר האחרון, אני מכיר פה את הדיון על 16-17-18 וכל הסיפור הזה ואני אומר עוד פעם, מבחינתנו כמשרד, המטרה היא לראות את העיוותים שניתחנו ולהטמיע אותם כבר עכשיו ב-2018-2018.

<אבי כהן: כל תקציב חדש שמגיע למשרד עכשיו מנותח בצורה מגדרית.

<אבי כהן: אם עכשיו אנחנו עושים פרויקט כזה או אחר, הבאנו פה דוגמא של האשכולות, אנחנו משקיעים עכשיו 15 מיליון ₪ באשכולות לפיתוח דיגיטלי.

<אבי כהן: ראינו שבנגב מזרחי היה רק 40% נשים אנחנו נדאג שבאשכולות האחרים שעכשיו יוצאים מהפרויקט הזה יהיה לפחות 50% נשים שמגיעות לקורסים, להכשרות, להאבים האלה וכדומה.

<אבי כהן: לכן, בעיניי, הניתוח של 2016 הוא חשוב וקריטי והוא בטח יוצר בסיס מהימן יותר לקראת הניתוח של 2017-2018 ובלעדיו לא היה - - - אי אפשר לקפוץ ישר למים של 100% של 2017-2018, לפחות זאת עמדתי המקצועית.

<אבי כהן: זהו זה ההתייחסויות של השאלות שאני קיבלתי.

עאידה תומא סלימאן: אני לא שמעתי קודם כל בעניין של המידע על פילוח מגדרי של ועדות המשרד, אני חושבת שהתמונה הזאת שאנחנו רואים מולנו חייבת להשתנות ב-2017-2018.

עאידה תומא סלימאן: לא יכול להיות שוועדה פטור משרדית לפי תקנות חובת מכרזים לא יושבים בה נשים בכלל, זאת ועדה שאמורה לחדול מייד מלפעול - - -

<אבי כהן: עאידה, הדוגמא שהבאת היא דווקא לא טובה, פחות טובה, כי היא תקנת הפטור קבועה בהוראות תק"מ של החשב הכללי ויש בה שלושה חברים בלבד.

<אבי כהן: החברות זה המנכ"ל שהוא גם חברה במקרה הזה, זה היועץ המשפטי של המשרד והחשב של המשרד.

<אבי כהן: ככה נראית ועדת פטור משרדית, ולכן אין אפשרות, אלא אם החשבת הכללית תנחה אחרת- - -

עאידה תומא סלימאן: לא, אני חושבת שתמיד אפשר למצוא דרך לתקן את המעוות.

עאידה תומא סלימאן: אם נמשיך להיות במצב הזה אז יש רוב של גברים שנמצאים בעמדות מפתח ויש רוב במנכ"לים ויש רוב - - - ואז ייצא שהוועדות ייצאו בצורה כזו.

עאידה תומא סלימאן: אולי כדאי באמת לבדוק עוד ועדה, ועדת תמיכות.

עאידה תומא סלימאן: יש שלושה חברים גברים ואישה אחת.

עאידה תומא סלימאן: גם כן צריך לנסות לתקן את המצב הזה במיוחד במשרד לשוויון חברתי.

עאידה תומא סלימאן: אני חושבת שאחד מהדברים שצריך לתקן אותם גם בשנת 2017-2018 זה העניין של הוועדות ומקבלי ההחלטות.

עאידה תומא סלימאן: ואם נשים לא נמצאות בצמתים של קבלת החלטות אז לא נוכל להתקדם.

עאידה תומא סלימאן: דבר נוסף זה ניתוח התקציב של הרשות לפיתוח כלכלי שבפועל היא נמצאת בתוך המשרד ובתוך תקציב המשרד אני הייתי רוצה לראות - - -

<אבי כהן: זה לא נכון.

עאידה תומא סלימאן: מה לא נכון?

<אבי כהן: אני אגיד לך מה לא נכון - - -

עאידה תומא סלימאן: דבר נוסף שאני התפלאתי שבכלל התקציב שלכם נמצא בתוך תקציב משרד ראש הממשלה.

עאידה תומא סלימאן: למה?

<אבי כהן: לצערנו, א' ביקשנו כמה פעמים, לצערנו הרב עדיין תקציב המשרד הוא חלק ממשרד ראש הממשלה.

<קריאה: אבל למה?

<אבי כהן: כי היסטורית המשרד לענייני גמלאים היה במשרד ראש הממשלה ו- - -

עאידה תומא סלימאן: והרשות הייתה במשרד ראש הממשלה והרשות לפיתוח כלכלי הייתה אבל הקימו - - -

<אבי כהן: ביקשנו מהחשבת הכללית לפצל את זה כמו כל משרד אחר.

<אבי כהן: יש לזה משמעויות שהן משמעויות תקציביות, משמעויות של חשבות נפרדת וכולי.

<אבי כהן: בינתיים אנחנו בדיונים איתם, זה עוד לא קרה, אני אהיה הראשון שאשמח שזה יקרה ותהיה לי תקנה משל עצמי בלי משרד ראש הממשלה.

<קריאה: מי מטפל בזה חוץ ממך?

<אבי כהן: במשרד שלנו?

<קריאה: כן.

<אבי כהן: קרינה.

<קריאה: ומה אמרו לך?

<אבי כהן: אני אמרתי לך מה אמרו לה, אנחנו היינו באותם דיונים פחות או יותר.

<קריאה: אפשר שאלה על - - -

<אבי כהן: אנחנו עדיין דנים איתם - - -

<קריאה: אתם מבינים שזה מצחיק כן?

<אבי כהן: אני מסכים איתך.

<אבי כהן: יש עיוותים יותר מצחיקים מזה אני חייב להגיד לך.

<קריאה: טוב תשמעו אני רק רוצה לומר שביום שישי נפטר מנכ"ל הרווחה.

<קריאה: אם אתם לא תלמדו להכניס נשים בסוף בורא עולם יתערב.

עאידה תומא סלימאן: זה לא נושא לצחוק.

עאידה תומא סלימאן: אני ביקשתי לדעת בנושא של ניתוח תקציבי לרשות לפיתוח כלכלי של האוכלוסייה הערבית.

עאידה תומא סלימאן: שם יש כסף ואני לא רוצה לשמוע רק על התכניות שמוגדרות ספציפית לנשים.

עאידה תומא סלימאן: אני רוצה לשמוע על כלל התכניות של הרשות ואיפה הנשים נמצאות בהן.

עאידה תומא סלימאן: כי תמיד תמיד זה מאוד נוח לתת לנו חצר אחורית לשחק בה.

<אבי כהן: אז אני אתייחס לדבר הזה.

<אבי כהן: א' התקציב של הרשות לפיתוח כלכלי שקשור למשרד שלנו זה תקציב מאוד מאוד קטן, זה מה שהצגנו פה.

<אבי כהן: בערך 20 מיליון ₪ ולא יותר מזה.

<אבי כהן: איפה כל התקציב נמצא, איפה כל ה-15 מיליארד ₪, איפה כל הכסף נמצא?

<אבי כהן: הכסף נמצא בתוך המשרדי ממשלה.

<אבי כהן: למשל אם יש אזורי תעשייה, כמו שציינת או פעולות חינוך או כל פעולה אחרת בתוך המשרדים התקציב בכלל לא עובר דרכנו.

<אבי כהן: אנחנו הרגולטור.

<אבי כהן: כשישב פה עכשיו מנכ"ל כלכלה או מנכ"ל חינוך או מנכ"ל לא יודע מה, כשיבוא לנתח את התקציב שקשור למיעוטים במסגרת אזור תעשייה הוא יצטרך להגיד לך נשים, גברים.

<אבי כהן: אבל לנו אין תקציב.

עאידה תומא סלימאן: אתה יודע מה הבעיה, שהמשרדים לא מנתחים בתקציב שלהם את התקציבים של האוכלוסייה הערבית וכך אי אפשר לדרוש מהתקציבים האלה לעשות את הניתוח המגדרי של הנשים הערביות ואז אנחנו מפספסים בגדול.

עאידה תומא סלימאן: יש לי הרגשה שכנראה צריך לדרוש שהתקציב של - - -

<אבי כהן: ניתוח מגדרי גם לערבים.

עאידה תומא סלימאן: לא.

עאידה תומא סלימאן: ניתוח מגזרי.

עאידה תומא סלימאן: צריך לבקש ניתוח מגזרי של התקציב ואז נבין יותר.

עאידה תומא סלימאן: אבל גם צריך לבקש כנראה מהרשות שתבוא ותתן לנו סקירה מגדרית.

עאידה תומא סלימאן: הרשות לפיתוח כלכלי תבוא ותתן לנו סקירה מגדרית לכלל התקציב שעומד לרשותה ולא רק את ה-20% - - -

<אבי כהן: יש פה, הינה, אין לה יותר, כלל התקציב זה זה.

<אבי כהן: כל מה שאת רואה פה בטבלא זה תקציב שקיים בתוך המשרד שעליו אנחנו אחראים במסגרת הרשות.

<אבי כהן: כל שאר התקציבים זה תקציבים שעוברים ישירות למשרדים - - -

עאידה תומא סלימאן: לא אני מדברת על הבכלל, לא רק על החומש, הרשות לפיתוח כלכלי, כן היא אחראית על החומש, אבל אם הכספים שלה מפוזרים בתוך המשרדים אנחנו אף פעם לא נוכל לעשות את הניתוח האמיתי אם לא הרשות עצמה תעשה את זה.

עאידה תומא סלימאן: היא זאת שיודעת איפה התקציבים שלה.

<אבי כהן: יש עבודה מאוד גדולה של האוצר שבעקבותיה יצא החומש שמנתח בכל משרד ומשרד את התקציב שהולך למגזר.

<אבי כהן: יש עבודה מאוד מאוד גדולה אני יכול לשלוח אותה - - -

עאידה תומא סלימאן: הם לא עושים ניתוח מגדרי של התקציב שהולך לאוכלוסייה הערבית.

<אבי כהן: הם לא עושים.

עאידה תומא סלימאן: אז איך אפשר לדעת ולהבין.

<קריאה: ומה עם החרדיות ?

עאידה תומא סלימאן: בינתיים לחרדיות אין תכנית מיוחדת אז מה אני אעשה, מה אני אנתח.

עאידה תומא סלימאן: הייתה התייחסות לכל השאלות.

עאידה תומא סלימאן: אני מודה - - -

<שולה אגמי: יש עוד משהו שהייתי רוצה להעלות למרות שזה לא זה הנושא ש-10 שנים אני מוסרת רשימות לנשים בדירקטוריונים, למשרד ראש הממשלה ולצערי עד היום לא קיים ולא הייתה שום התייחסות.

עאידה תומא סלימאן: זה לא הנושא של היום ומר אבי כהן לא יוכל להתייחס לזה כמו שאני מבינה כי זה לא באחריות- - - זה לא בסמכות שלו - - -

<אבי כהן: זה כן בסמכות שלנו.

עאידה תומא סלימאן: בסמכות שלכם מינוי דירקטוריונים?

<אבי כהן: יש לנו ברשות - - -

עאידה תומא סלימאן: אנחנו קיימנו דיון על זה.

עאידה תומא סלימאן: אנחנו ממשיכות את הקשר עם הסמנכ"לית בנושא הזה.

עאידה תומא סלימאן: אשמח אם יש לך עוד מידע שאפשר להוסיף, רשימה, תגיעי.

<אבי כהן: במסגרת הסמכות שלנו ברשות יש לנו מעקב וכן לוודא שבדירקטוריונים יש ייצוג.

<אבי כהן: אני לא יודע מה שלחת, אין לי מושג.

<אבי כהן: נפגשנו כמה פעמים, אני ואת, ועם הצוות שלך, תעבירי את זה לפעם הבאה ונבדוק איפה זה נמצא.

עאידה תומא סלימאן: אני מבקשת שתעבירי אליי גם כן.

<עדית דיאמנט: אפשר שאלה - - - משהו קטן על רכיבי שכר - - -

עאידה תומא סלימאן: אנחנו כבר עברנו אפילו את הזמן שיועד ואני מבקשת, יש נטייה בתקופה האחרונה גם לשאול שאלות אחרי סיכום וגם ל- - - אז בואו נעשה את זה באופן מסודר.

עאידה תומא סלימאן: מעכשיו והלאה, כשאני פותחת לשאלות אז תשאלו את כל השאלות שלכם.

עאידה תומא סלימאן: כאשר עונה המנכ"ל אז הוא עונה על כל השאלות.

עאידה תומא סלימאן: אם יש שאלה שעדיין אי אפשר ללכת הביתה בלי לענות עליה אז בבקשה.

<עדית דיאמנט: שאלה לגבי רכיבי השכר, האם ניתחתם אותם בעצם לפי רכיבי השכר המשתנים, כוננויות, שעות נוספות ורמת רכב כי לא ראינו את זה בניתוח שהוצג פה.

<קרינה קליגר: הניתוח הזה מתייחס לכלל הרכיבים עם כל ה- - - זה ברוטו, את רואה את זה ברוטו כולל את כל הרכיבים.

<עדית דיאמנט: לא, הרי מצאו שפערי השכר בין גברים לנשים הם פערים על בסיס רכיבי השכר המשתנים.

עאידה תומא סלימאן: בוא לא נפתח בדיון.

עאידה תומא סלימאן: השאלה מאוד קונקרטית.

עאידה תומא סלימאן: זה כולל את כל הרכיבים, כולל שעות נוספות, כולל כל מיני הטבות?

<קרינה קליגר: כן.

עאידה תומא סלימאן: הוועדה קודם כל מודה לכבוד השרה גילה גמליאל על הנוכחות שלה בדיון היום וגם כן למנכ"ל המשרד ומודה באופן כללי למשרד על המאמצים שהוא השקיע בשנה האחרונה כדי לקדם את הניתוח של התקציב המגדרי בכלל המשרדים.

עאידה תומא סלימאן: גם המתודולוגיה שפותחה בסיוע, עזרה, תמיכה ובייעוץ של מרכז אדוה ולהן אנחנו גם מודות על זה ואני מאוד מקווה שימשיכו את המאמצים האלה גם בעתיד כי אני יודעת, וידענו מההתחלה, שאנחנו לא נגיע למצב האופטימלי תוך כדי העשייה עכשיו.

עאידה תומא סלימאן: אבל הייתה לי ציפייה ואני מאוד מתפלאה על שקיבלתם בלי שהושמט להתייעץ בנושא הזה בעניין ניתוח תקיבי רטרואקטיבי.

עאידה תומא סלימאן: כלומר לשנת 2016.

עאידה תומא סלימאן: אני יודעת, הקשיים הטמונים בלנתח תקציב מוצע.

עאידה תומא סלימאן: אני לתומי חשבתי שמשרדי הממשלה בונים תכניות עבודה, אחר כך מתקצבים את המשרדים שלהם.

עאידה תומא סלימאן: והרצון שלנו להשפיע על בניית תכניות שינסו לסגור את הפערים המגדריים הקיימים היום במדינת ישראל כפי שזה מתבטא בתקצוב.

עאידה תומא סלימאן: ובכדי לשנות את התקצוב צריך לבנות תכניות מהתחלה שהן מנסות לסגור את הפערים האלה.

עאידה תומא סלימאן: כנראה זאת לא השיטה שפועלת, ככה הבנתי, זה טוב שיש לנו ניתוח לתקציב 2016 ברוב המשרדים שעומד על 100% מהתקצוב.

עאידה תומא סלימאן: אבל ככל שאנחנו מתעמקים יותר בניתוח תקצוב מגדרי אנחנו מגלים את החסרים ואת הפערים שצריך באמת לחשוב על איך לסגור אותם.

עאידה תומא סלימאן: אחד ההישגים היה שגם הכנסת שלא מחוייבת לפי הצעת החלטת הממשלה להגיש ניתוח תקצוב מגדרי בפניה של הוועדה והצטרפות גם של משרד לשוויון חברתי, נענה יושב ראש הכנסת ומנכ"ל הכנסת ואנחנו השנה נקבל ניתוח של תקציב הכנסת עצמה.

עאידה תומא סלימאן: אנחנו גם מנסים ואני מנסה באופן אישי ללחוץ גם שנקבל מגופים אחרים שעוד לא עשו את הניתוח הזה כמו בנק ישראל וכמו החשבות הכללית ואנחנו נמשיך ללחוץ.

עאידה תומא סלימאן: אבל מסד הנתונים הזה שמתגלה בפנינו עכשיו עם הניתוח התקציבי של 2016 לא יהיה כלי אמיתי לשינוי של תקציב המדינה אם לא נשתמש בו כהשוואה עם מה שקורה ב-2017-2018.

עאידה תומא סלימאן: אני ניסיתי כל הזמן להבין מהניתוח של 2016, מה בדיוק התגלה לעיניכם ותרצו להשקיע בו מאמצים בשנה הבאה.

עאידה תומא סלימאן: כנראה עוד לא גובש הידע הזה ואני מאוד מצטערת שזה עוד לא גובש כי התקציב יאושר, כנראה, בשבוע הבא ואנחנו רצינו להשפיע על התקציב הזה.

עאידה תומא סלימאן: זה מילא תקציב לשנתיים שאנחנו עוד - - - אני התנגדתי לו, לשנתיים, כי זה ממלכד אותנו תוך תקציב לשנתיים שקשה להזיז אותו, אבל גם לא נוכל להשפיע ולשנות בתוכו.

עאידה תומא סלימאן: אני שמחה שהשרה הבינה את הבעייתיות בנושא הזה והצהירה כבר שהיא תרצה לעשות את הניתוח לא רטרואקטיבי, לא בדיעבד, אלא עתידי וזה אומר, ואנחנו כוועדה ממליצים שימשיך הצוות הקיים או הוועדת היגוי הקיימת לפעול לא בכדי רק לפתח את המתודולוגיה של לעשות את הניתוח, אלא לפתח דרכים של ללמוד את התוצאות וליישם, לפתח המלצות מאוד ברורות של כל משרד כולל משרד לשוויון חברתי של איך משפיעים על התקציבים הבאים ומה צריך לשנות מהתקציבים הבאים ואני מאוד שמחה על זה שהשרה הצהירה שברצונה לעשות את זה ומקווה מאוד שנמשיך, כדי באמת להתחיל תהליך של בניית תקציב רגיש מגדרית.

עאידה תומא סלימאן: בנושא של משרד הפנים, כפי שאמרתי, אנחנו נמשיך לדבר עם משרד הפנים בנושא הזה, אנחנו נרצה שיחילו את עניין ניתוח תקציב מגדרי על רשויות מקומיות, אבל אני גם כן פונה ליועצות.

עאידה תומא סלימאן: יש בידיכן הכלים לעשות את זה, אפילו עכשיו.

עאידה תומא סלימאן: תקציב הרשויות המקומיות שלכן נמצא בידיים שלכן.

עאידה תומא סלימאן: אתן יכולות לנסות לפלח, אפשר להתייעץ עם המומחים, ואני חושבת שהגיע הזמן גם אולי באמת לחשוב להוביל השתלמות מיוחדת של היועצות.

עאידה תומא סלימאן: אני יודעת שעברתן, אבל אולי כדאי עכשיו מאחר ועכשיו יש מתודלוגיה ברורה.

עאידה תומא סלימאן: כמו שנעשה למנכ"לים ולחשבים של המשרדים להעביר משהו מיוחד על המתודלוגיה של הרשויות המקומיות.

<שולה אגמי: יש לנו פעילות מאוד טובה עם המשרד יחד עם אבי ואנחנו באמת מנסות למרות - - -

<קריאה: גם במרכז אדוה אנחנו - - -

עאידה תומא סלימאן: מצויין.

עאידה תומא סלימאן: אז אני מצטערת שהצעתי הצעה כזו, מה לעשות.

עאידה תומא סלימאן: אני מודה לכולכם, אני רק אבקש לקבל עדכון שוטף בעניין התכנית שיזמתי בעניין היועצות הערביות ותקנים ותקציב פעולה ליועצות ברשויות המקומיות הערביות.

עאידה תומא סלימאן: אנחנו גם נשאל ונמשיך ללחוץ על משרד הפנים שימצאו פתרון לעניין הזה, הם אצלי ביום שני הבא ומקווה שנקבל תשובה.

עאידה תומא סלימאן: הם מציגים את התקציב המגדרי.

עאידה תומא סלימאן: תודה רבה.